Vlada Republike Srbije – Generalni sekretarijat\nZavršna konferencija - Kraj druge faze reforme Generalnog sekretarijata Vlade Republike Srbije iz oblasti koordinacije javnih politika\nGeneralni sekretarijat Vlade Republike Srbije najavljuje održavanje konferencije „ Reforma koordinacije javnih politika u Vladi Republike Srbije“ od 6. do 8. decembra 2012. godine u Best Western Prezident Hotelu u Novom Sadu.\nReč je o završnoj konferenciji, kojom se obeležava kraj druge faze reforme Generalnog sekretarijata Vlade iz oblasti koordinacije javnih politika, podržanoj od strane Švedske agencije za međunarodni razvoj (SIDA), posredstvom projekta „Reforma koordinacije javnih politika u Vladi Republike Srbije”.\nUz najviše zvaničnike Vlade: gospođu Vericu Kalanović - ministarku regionalnog razvoja i lokalne samouprave, gospodina Nikolu Selakovića - ministra pravde i državne uprave, i gospodina Bratislava Petkovića - ministra kulture i informisanja, konferenciji će prisustvovati i najviši predstavnici organa državne uprave, međunarodne zajednice, kao i domaći i strani stručnjaci iz oblasti strateškog planiranja, javnih politika i budžeta.\nProgram počinje 6. decembra – svečanim prijemom i koktelom, a radni deo\tplaniran je za 7. i 8. decembar.\nKonferenciju će 7. decembra u 10 časova otvoriti gospodin Veljko Odalović, Generalni sekretar Vlade.\nUčesnicima će se obratiti gospođa Verica Kalanović- ministarka regionalnog razvoja i lokalne samouprave i gospodin Nikola Selaković- ministar pravde i državne uprave.\nU okviru sveobuhvatnog procesa reforme državne uprave kao jedna od oblasti reforme prepoznata je koordinacija javnih politika.\nKrajem 2009. godine u Generalnom sekretarijatu Vlade započeta je reforma koordinacije javnih politika za koju je predviđeno da se sprovodi u tri faze. Prve dve faze su se sprovodile uz finansijsku podršku bilateralnih donatora (DFID – prva faza; SIDA – druga faza), dok će se treća, čiji se početak očekuje u januaru 2013. godine finansirati iz fondova Evropske unije (IPA 2011).\nS tim u vezi, na konferenciji će biti predstavljeni dosadašnji rezultati reforme koje je Generalni sekretarijat Vlade postigao u prethodne tri godine.\nNa konferenciji će biti više reči o uvođenju sistema planiranja koji objedinjuje strateško planiranje, kreiranje i formulisanje javnih politika i planiranje budžeta, kao i o važnim aspektima i trendovima u koordinaciji javnih politika. Posebna pažnja će biti posvećena i značaju kvantifikacije fiskalnih i drugih efekata javnih politika, uključujući i strukturne reforme za efikasno sprovođenje prioriteta Vlade i odgovorno i održivo planiranje i izvršenje budžeta.\nOBUKA – STRATEŠKO UPRAVLJANJE U DRŽAVNOJ UPRAVI\nObaveštavamo sve zainteresovane da će se obuka Strateško upravljanje u državnoj upravi održati u periodu 25-26. septembra 2012. godine, u Palati Srbija, Bulevar Mihaila Pupina 2, istočni ulaz, 2. sprat, sala 273, s početkom u 9.00 časova.\nObuku će izvoditi predavači: Suzana Otašević (Generalni sekretarijat Vlade) i Nenad Robajac (Kancelarija za Kosovo i Metohiju).\nZa učestvovanje na obuci se možete elektronski prijaviti na sajtu Službe za upravljanje kadrovima www.suk.gov.rs u delu stručno usavršavanje, tematska oblast - upravljanje i planiranje u državnoj upravi, za seminar - strateško upravljanje u državnoj upravi.\nPoslednji dan za prijavljivanje je 10. septembar 2012. godine ili do popune.\nOvde možete preuzeti program obuke\nOTVOREN DEPOZITNI RAČUN ZA UPLATU SREDSTAVA NA IME IZBORNOG JEMSTVA\nMinistarstvo finansija, Uprava za trezor, je u Centrali Beograd otvorilo depozitni račun za uplatu sredstava na ime izbornog jemstva.\nBroj računa i dopis možete videti ovde\nNa sednici održanoj 16. marta 2012. godine, Vlada je donela:\n- Zaključak 05 broj 40-1977/2012, sledeće sadržine:\n1. Nalaže se Ministarstvu finansija da otvori poseban depozitni račun za uplatu sredstava na ime izbornog jemstva.\n2. Preporučuje se nadležnim organima uprave autonomne pokrajine i jedinice lokalne samouprave da otvore poseban depozitni račun za uplatu sredstava na ime izbornog jemstva.\n3. Ovaj zaključak, radi realizacije, dostaviti Ministarstvu finansija, koje će po jedan primerak ovog zaključka dostaviti nadležnim organima uprave autonomne pokrajine i jedinice lokalne samouprave.\n- Zaključak 05 broj 40-1976/2012, sledeće sadržine:\n1. Vlada je saglasna da sredstva koja se nalaze na posebnom računu političkih subjekata za finansiranje izborne kampanje, budu izuzeta od izvršenja, odnosno prinudne naplate.\n2. Ovaj zaključak, radi realizacije, dostaviti Ministarstvu finansija, koje će po jedan primerak ovog zaključka dostaviti nadležnim organima autonomne pokrajine i jedinice lokalne samouprave i Narodnoj banci Srbije.\nNajčešće postavljena pitanja u vezi primene Zakona o finansiranju političkih aktivnosti\n- Dopuna odgovora na pitanje br. 4 – "Da li će se propisati obrazac bankarske garancije za izborno jemstvo?" postavljeno 13.marta 2012. godine.\nBankarska garancija daje se u pisanoj formi i mora da sadrži sledeće elemente:\nNaziv, sedište i broj računa davaoca garancije;\nNaziv, sedište i broj računa primaoca garancije;\n(Napomena: ako je primalac garancije Republika Srbija, navesti broj računa izvršenja budžeta Republike Srbije: 840-1620-21, ako je primalac garancije AP ili lokalna samouprava, navesti odgovarajući broj računa).\nNamena izdavanja bankarske garancije, u skladu sa članom 25. Zakona o finansiranju političkih aktivnosti („Službeni glasnik RS”, broj 43/11)\nIznos bankarske garancije u visini sredstava iz člana 21. stav 1. Zakona o finansiranju političkih aktivnosti;\nRok važenja bankarske garancije koji ne može biti kraći od 30 dana od isteka roka predviđenog članom 26. stav 2. Zakona o finansiranju političkih aktivnosti;\nPodneta bankarska garancija mora biti neopoziva, bezuslovna i plativa na prvi poziv;\nAko politički subjekt podnese garanciju strane banke, ta banka mora imati najmanje IBCA rejting AA;\nMesto i datum izdavanja bankarske garancije;\nPečat i potpis ovlašćenog lica koje izdaje bankarsku garanciju.\n(odgovor Ministarstva finansija)\n12. Kako stranka da knjiži novac u iznosu od 50 dinara na ime overe u sudu obrasca za potpis za podršku izbornoj listi, imajući u vidu da sud samo na pečatu overe konstatuje da je taksa plaćena?\nU pogledu knjiženja troškova taksi, politički subjekti su dužni da vode knjigovodstvo o svim prihodima i rashodima. Knjigovodstvo se vodi po poreklu, visini i strukturi prihoda i rashoda, u skladu sa propisima koji uređuju računovodstvo i reviziju.\n13. Ako pojedinac taksu u iznosu od 50 dinara uplati sopstvenim sredstvima, da li se to tretira kao donacija i kako se knjiži?\nPravilnikom o naplati naknade za overu potpisa birača koji podrži izbornu listu za izbor narodnih poslanika („Službeni glasnik RS“, br. 42/02 i 43/02) koji je doneo ministar pravde na osnovu člana 43. stav 4. Zakona o izboru narodnih poslanika propisana je visina i način plaćanja naknade za overu potpisa birača koji podrže izbornu listu za izbor narodnih poslanika. Pravilnikom je u članu 3. utvrđena obaveza podnosioca izborne liste, koju je birač podržao, da plati naknadu za overu potpisa birača. Način plaćanja je uređen članom 4. stav 2. Pravilnika gde je propisano da se naknada za overu potpisa plaća u sudskim taksenim markama ili u gotovom novcu na račun propisan za uplatu sudske takse.\nPravilnik se primenjuje i kada su u pitanju predsednički izbori, a na osnovu člana 8. Zakona o izboru predsednika Republike.\nPravilnikom o naknadi za overu potpisa birača koji podrži izbornu listu za izbor odbornika („Službeni glasnik RS“, br. 21/08), a koji je doneo ministar pravde na osnovu člana 23. stav 4. Zakona o lokalnim izborima propisana je visina i način plaćanja naknade za overu potpisa birača koji podrže izbornu listu za izbor odbornika. Pravilnikom je u članu 3. utvrđena obaveza podnosioca izborne liste, koju je birač podržao, da plati naknadu za overu potpisa birača. Način plaćanja je uređen članom 4. st. 1. i 2. Pravilnika gde je propisano da se naknada za overu potpisa, kada overu vrši osnovni sud, plaća u sudskim taksenim markama ili u gotovom novcu na račun propisan za uplatu sudske takse, odnosno u slučaju kada overu potpisa vrši opštinska uprava, naknada se plaća u gotovom novcu na račun propisan za uplatu administrativne takse.\nNaknada za overu potpisa birača koji podržavaju izbornu listu, odnosno kandidata, smatra se troškom izborne kampanje u skladu sa članom 23. stav. 1. Zakona o finansiranju političkih aktivnosti i članom 7. stav 10. tačka 4) Pravilnika o evidencijama priloga i imovine, godišnjem finansijskom izveštaju i izveštaju o troškovima izborne kampanje političkog subjekta („Sl. Glasnik RS“, br. 43/11) i kao takav plaća se sa posebnog računa za finansiranje izborne kampanje u skladu sa članom 24. stav 3. Zakona o finansiranju političkih aktivnosti, koji predviđa, između ostalog da se sva plaćanja troškova izborne kampanje vrše sa tog računa.\nPRIMER IZJAVE O KORIŠĆENJU SREDSTAVA IZ JAVNIH IZVORA ZA POKRIĆE TROŠKOVA IZBORNE KAMPANJE\nO KORIŠĆENJU SREDSTAVA IZ JAVNIH IZVORA ZA POKRIĆE TROŠKOVA IZBORNE KAMPANJE\n________________(POLITIČKI SUBJEKT), koga zastupa ovlašćeno lice _________________ JMBG ______________ sa prebivalištem __________________ namerava da koristi sredstva iz javnih izvora za pokriće troškova izborne kampanje.\nIzborna lista __________ (POLITIČKI SUBJEKT) dostavljena je Republičkoj izbornoj komisiji (RIK) dana ___________.\nKod banke _________________________ za potrebe prenosa sredstava iz javnih izvora za pokriće troškova izborne kampanje, otvoren je tekući račun broj: ______________ .\nSvojevoljno i bez prinude, pod punom materijalnom i krivičnom odgovornošću, dajem izjavu da su gore navedeni podaci tačni i da će dobijena sredstva iz javnih izvora, za koja će ____________ (POLITIČKI SUBJEKT) položiti izborno jemstvo, biti vraćena u roku od 30 dana od dana proglašenja konačnih izbornih rezultata, u skladu sa odredbama Zakona o finansiranju političkih aktivnosti („Službeni glasnik RS”, broj 43/11).\nU ___________, dana ______________.\nNajčešće postavljena pitanja u vezi sa primenom Zakona o finansiranju političkih aktivnosti\n1. Kome se uplaćuju sredstva na ime izbornog jemstva?\nZa uplatu sredstava na ime izbornog jemstva Ministarstvo finansija, odnosno nadležni organ uprave autonomne pokrajine ili jedinice lokalne samouprave će otvoriti poseban depozitni račun. Otvaranje posebnog depozitnog računa biće regulisano aktom Vlade.\n2. Da li namenski račun za sprovođenje izbornih aktivnosti može biti izuzet iz prinudne naplate?\nSredstva koja se nalaze na namenskom računu za sprovođenje izbornih aktivnosti, moguće je izuzeti od izvršenja, odnosno prinudne naplate, u skladu sa član 48. stav 5. Zakona o platnom prometu ("Službeni list SRJ", br. 3/2002, 5/2003, "Službeni glasnik RS", br. 43/2004, 62/2006, 111/2009, 31/2011), što će biti regulisano aktom Vlade.\n3. Da li iznos sredstava izbornog jemstva mora u potpunosti da odgovara iznosu koji politički subjekt dobija iz javnih izvora?\nIznos sredstava izbornog jemstva mora biti u visini sredstava iz člana 21. stav 1. Zakona o finansiranju političkih aktivnosti.\n4. Da li će se propisati obrazac bankarske garancije za izborno jemstvo?\nNaziv i sedište davaoca garancije;\nNaziv i sedište primaoca garancije;\n5. Kako koalicija da otvori račun kod poslovne banke kad nema Poreski identifikacioni broj (PIB)?\nZakonom o finansiranju političkih aktivnosti, članom 24. stav 5. regulisano je da se u slučaju koalicije, kao političkog subjekta, otvaranje posebnog računa za finansiranje troškova izborne kampanje uređuje ugovorom o obrazovanju tog političkog subjekta – koalicionim sporazumom. Koalicionim sporazumom može biti predviđeno da jedan od koalicionih partnera, politička stranka, budući da ima status pravnog lica, te stoga i PIB, otvori poseban račun ili da se već postojeći posebni račun nekog od koalicionih partnera koristi kao poseban račun za finansiranje troškova izborne kampanje koalicije.\n6. Da li može da se otvori jedan račun za sve biračke odbore na lokalnom nivou ili se otvaraju posebni računi za svaki pojedinačno?\nSa stanovišta Zakona o finansiranju političkih aktivnosti nije bitan ukupan broj računa koje će politička stranka koristiti u izbornoj kampanji, već je bitna namena računa u određenom periodu, odnosno njegova vezanost za konkretnu kampanju prema vrsti raspisanih izbora. To znači da politička stranka ili drugi politički subjekt (koalicija ili grupa građana) mora da ima najmanje po jedan poseban račun za finansiranje troškova izborne kampanje za parlamentarne, predsedničke, pokrajinske ili lokalne izbore. Nema smetnji da ima i više računa za svaku od ovih kamapnja, pa tako može za svaku jedinicu lokalne samouprave u kojoj se sprovode izbori, otvoriti poseban račun za finansiranje kampanje u toj jedinici lokalne samouprave ili može odlučiti da troškove izbornih kampanja u svim jedinicama lokalne samouprave u kojima se sprovode izbori finansira sa jednog računa.\n7. Lice ovlašćeno da u ime političke partije otvara račun kod poslovne banke, mora da daje sudski overeno ovlašćenje predstavniku stranke na lokalnom nivou za otvaranje podračuna u poslovnim bankama u opštinama, odnosno gradovima. Postoji li mogućnost da se ta procedura pojednostavi?\nZakon o platnom prometu u članu 3. stav 4. između ostalog propisuje da Narodna banka Srbije propisuje uslove i način otvaranja, vođenja i gašenja računa kod banke, te u skladu sa propisanom procedurom od strane Narodne banke Srbije i politička stranka otvara račune za finansiranje redovnog rada, kao i poseban račun za finansiranje troškova izborne kampanje.\n8. Da li se političke aktivnosti koje su sprovedene do objavljivanja konačnih rezultata izbora mogu plaćati sa posebnog računa i posle objavljivanja konačnih rezultata izbora, a najkasnije do 30 dana od dana objavljivanja konačnih rezultata izbora?\nZakon o finansiranju političkih aktivnosti u članu 24. stav 2. predviđa da se sva sredstva namenjena za finansiranje izborne kampanje uplaćuju na poseban račun za finansiranje troškova izborne kampanje i sva plaćanja troškova izborne kampanje vrše se sa tog računa. Politički subjekt je, prema članu 29. Zakona, dužan da u roku od 30 dana od dana objavljivanja konačnih rezultata izbora podnese izveštaj o troškovima izborne kampanje. Politički subjekt treba da izmiri sve troškove izborne kampanje do dana podnošenja izveštaja, te u tom smislu plaćanja sa posebnog računa se mogu vršiti i posle proglašenja konačnih rezultata, a do dana podnošenja izveštaja.\n9. Da li se novčana sredstva u vidu priloga koja su utrošena za izborne aktivnosti pre dodeljivanja novčanih sredstava iz javnih izvora, mogu prilikom svođenja posebnog računa na nulu prikazati kao utrošena sredstva iz javnih izvora?\nZakonom o finansiranju političkih aktivnosti u članu 29. stav 2. propisano je da izveštaj o troškovima izborne kampanje sadrži podatke o poreklu, visini i strukturi prikupljenih i utrošenih sredstava iz javnih i privatnih izvora, te struktura prihoda i rashoda treba da bude prikazana u skladu sa načinom na koji su sredstva prikupljana, odnosno trošena, a u okviru propisanih pozicija u izveštaju.\n10. Da li lice koje je određeno kao ovlašćeno lice za kontakt sa Agencijom za borbu protiv korupcije, pre stupanja na snagu ovog zakona, može i dalje da vrši iste poslove bez dodatnog ovlašćenja po novom zakonu?\nLice koje je, prema Zakonu o finansiranju političkih stranaka prethodno određeno kao lice za kontakt sa Agencijom za borbu protiv korupcije biće smatrano ovlašćenim licem u smislu člana 31. Zakona o finansiranju političkih aktivnosti, bez ikakvog dodatnog ovlašćenja. U slučaju da dođe do imenovanja novog ovlašćenog lica politički subjekt je dužan da o toj promeni obavesti Agenciju u roku od tri dana od dana imenovanja novog lica.\n11. Da li u slučaju istovremenog učešće na parlamentarnim i lokalnim izborima treba položiti jemstvo za svaku pojedinačnu lokalnu samoupravu ili se uplaćuje jedan iznos za sve Ministarstvu finansija?\nZakon o finansiranju političkih aktivnosti propisuje članom 25. stav 3. da se sredstva izbornog jemstva dostavljaju ili polažu kod ministarstva nadležnog za poslove finansija, odnosno nadležnog organa uprave autonomne pokrajine ili jedinice lokalne samouprave, u roku do tri dana od dana proglašenja svih izbornih lista, odnosno utvrđivanja konačne liste kandidata. Dakle, za svaki nivo izbora polaže se izborno jemstvo odgovarajućem organu, te će se za izbore koji se sprovode na republičkom nivou (parlamentarni ili predsednički izbori) izborno jemstvo položiti kod Ministarstva finanasija, za pokrajinske izbore kod organa autonomne pokrajine nadležnog za poslove finansija, a za lokalne izbore kod ograna jedinice lokalne samouprave nadležnog za poslove finansija.\nObuka - Strateško upravljanje u državnoj upravi\nObaveštavamo sve zainteresovane da će se obuka Strateško upravljanje u državnoj upravi održati u periodu 29. februar – 1. mart 2012. godine, u Palati Srbija, Bulevar Mihaila Pupina 2, istočni ulaz, 2. sprat, sala 274, s početkom u 9.00 časova.\nObuku će izvoditi predavači: Stefana Lilić (Kancelarija za evropske integracije) i Dejan Stojković (Ministarstvo odbrane).


Kocijančič: Primena sporazuma o pravosuđu odložena na zahtev Beograda, presudna integracija bez odlaganja | KoSSev\nKocijančič: Primena sporazuma o pravosuđu odložena na zahtev Beograda, presudna integracija bez odlaganja\nUtorak 17. oktobar 2017, 15:16\nIako je iz Evropske unije juče potvrđeno da su "svi koraci za integraciju pravosudnog osoblja kosovskih Srba u kosovsko pravosuđe završeni", te da su obe strane "ispunile svoje obaveze u tom pogledu", danas ističu da im je „žao zbog zahteva za odlaganje" primene sporazuma o pravosuđu. Zahtev je, dodaju, usledio "od strane Beograda", dok je Priština "ispunila svoje obaveze". U pisanom komentaru za naš portal, nakon što se srpski tužioci i sudije danas nisu pojavili na polaganju zakletve u kancelarijama kosovskog predsednika, Hašima Tačija, ističu i da je od presudnog značaja da se integracija pravosuđa odvija bez daljeg odlaganja. Iz Tačijevog kabineta, ranije danas - ocenjeno je da se imenovanje sudija i tužilaca nije dogodilo, jer je im je to "zabranjeno od strane Republike Srbije, sa namerom da se ne dozvoli integracija u pravosudni sistem Kosova", što je istovremeno "neuspeh i nesposobnost EU kao posrednika“. Beograd se još uvek nije oglasio.\nSrpske sudije i tužioci se nisu pojavili na polaganju zakletve. Priština: Beograd da ispuni svoje obaveze\nSrpske sudije sutra polažu zakletvu pred kosovskim predsednikom?\nKocijančič potvrdila: Sutra se očekuje primena sporazuma o pravosuđu, obe strane ispunile sve obaveze\n"Evropska unija očekuje konstruktivan angažman za potpunu implementaciju svih sporazuma postignutih u okviru dijaloga kojim fasilitira EU," navela je takođe portparolka EU, Maja Kocijančič, u pisanom odgovoru našem portalu.\nOna podseća da su se "predsednici Srbije i Kosova složili 31. avgusta 2017. da će se integracija pravosuđa dogoditi 17. oktobra" i ističe:\n"Integracija je važna za poboljšanje vladavine prava širom Kosova, a posebno u regionu Mitrovice."\nZa sada nema zvaničnih informacija koji je novi datum za polaganje zakletve srpskih sudija i tužilaca, kao ni o tome šta je konkretan razlog današnjeg odlaganja njihove integracije.\nKoSSev je ranije danas zatražio komentar od Kancelarije za Kosovo i Metohiju koja se, međutim, još uvek nije oglasila.\nDirektor ove kancelarije, Marko Đurić, u jutarnjem programu RTS-a izjavio je, sa druge strane - da "očekuje da će posao primene Sporazuma o pravosuđu između Beograda i Prištine biti završen do petka".\nČetrdeset i dvoje sudija i četrnaest tužilaca srpskog pravosuđa na KiM-u pozvano je danas da polože zakletvu pred kosovskim predsednikom, čime bi bili integrisani u kosovski pravosudni sistem, a istovremeno počela primena Sporazuma o pravosuđu Beograda i Prištine koji je postignut 2015. godine. Prema dogovoru između srpskog i kosovskog predsednika, Aleksandra Vučića i Hašima Tačija, 23. oktobra je, nakon integracije sudija i tužilaca - na Severu trebalo da počnu sa radom, po prvi put od 1999. - sudovi "Republike Kosovo".


Preduzetnice pokrenule Ženski liderski samit 2021. - Boom93\nSamo 30% biznisa u Srbiji je u vlasništvu žena, a 99% tog biznisa čine mikro firme, uglavnom iz uslužnog sektora, dakle niže dodate vrednosti, izjavila je AFA projekt lider Jovana Terzić.\nOna je povodom otvaranja skupa “Preduzetnice na Marakani”, kojim je praktično pokrenut peti Ženski liderski samit 2021. za Tanjug navela da su glavni razlozi za malo učešće žena u biznisu, nedostatak samopouzdanja kao i manjak finansijske i stučne podrške, koje su ženama neophodne od strane celog društva.\n– Ovaj projekat je namenjen ženskom preduzetništvu kojim i lansiramo AFA klub žena preduzetnica sa ciljem da se razvije inovativno žensko preduzetništvo – rekla je Terzić.\nPrema njenim rečima samit se nastavlja 20. i 21. oktobra kada će biti održan glavni konferencijski program, na kome će se u virtuelnom prostoru okupiti govornici iz celog sveta i kada će se pokrenuti tema o budućnosti žena na tržištu rada.\nUčesnice skupa pozdravio je predsednik FK Crvena zvezda Svetozar Mijailović i istakao da fudbal nije samo muški sport , nego se uključuju i žene, pa je ženski fudbal već počeo da se kotira visoko.\nDirektorka Sektora za preduzetništvo Privredne komore Srbije (PKS) Branislava Simanić je istakla da PKS ženama preduzetnicama pruža razne oblike besplatne pomoći, naročito u vidu B2B sastanaka, učešća na sajmovima i slično.\nKomora je pre nekoliko godina formirala i sekciju za žensko preduzetništvo, koja okuplja uspešne preduzetnice. OPŠIRNIJE O OVOJ TEMI MOŽETE PROČITATI NA E KAPIJI\nOznakepreduzetnice preduzetništvo Privredna komora Srbije Samit Srbija žene


Ronaldinjo želi u reprezentaciju - Sportske.net\nRonaldinjo želi u reprezentaciju\nBrazilski fudbaler Ronaldinjo, rekao je danas da je iznenađen što nije pozvan u nacionalni tim za predsojeći Kup konfederacija i dodao da ne odustaje od cilja da zaigra na Svetskom prvenstvu naredne godine.\nOvaj 33-godišnji fudbaler sredine terena nedavno je rekao da je njegova želja da zaigra na Mundijalu naredne godine u Brazilu i osvoji titulu prvaka sveta pred domaćom publikom, nakon čega bi se penzionisao.\n"Želeo sam da budem na spisku igrača, koje će u reprezentaciju pozvati selektor Luiz Filipe Skolari za Kup konfederacija, ali to se nije desilo, nije se desilo to čemu sam se nadao. Ne očajavam zbog toga, šta više, to što nisam pozvan me još više motiviše da igram bolje i da se nadam da ću u budućnosti zaigrati za nacionalni tim. Ima još vremena do Mundijala", rekao je Ronaldinjo.\nSkolarijeva odluka da ne stavi Ronalidnja na spisak igrača na koje računa za Kup konfederacija ove godine, za fudbalera Atletiko Mineira predstavlja veliko iznenadjenje.\n"Mislim da to što me Skolari nije pozvao u reprezentaciju predstavlja veliko iznenađenje za mnoge ljude, kao i za mene. U dobroj sam formi, i mojoj ekipi ide dobro u prvenstvu", kazao je Ronaldinjo.\nBrazilac je sa nacionalnim timom 2002. godine osvojio titulu prvaka sveta, dok je 2005. u Nemačkoj bio najbolji sa reprezentacijom na Kupu konfederacija.


Foto: Luka Bošković/Stefan Stojanov / Promo\nPesma je izazvala je lavinu komentara, i već je počela da se “penje” ka vrhu trending liste.\nMiligram je naziv muzike koju Aleksandar Milić Mili, stvara već punih 30 godina. Za tri decenije Mili je uradio devet Cecinih albuma, Brenin album "Uđi slobodno", četiri albuma za Miligram, kao i stotine drugih pesama koje su punile najveće prostore na Balkanu.\nČuveni Miligram sa “Karotidom” je započeo revolucionarni koncept koji povezuje modernu muziku i produkciju sa prelepim tekstovima i pesmama.\nGlavnu ulogu u spotu ima devojka džoker koja je predstavljena kao "ubica ljubavi", a novi pevač Adi Šoše briljantno je otpevao prvu u nizu novih pesama Miligrama.\n“Zvezde diktiraju trendove, bravo Mili majstore!”, “Momci, oborili ste internet!”, “Ježim se, hvala vam na ovakvoj muzici”, “Ovo ne može da prestane da se sluša, bravo Miligram”, samo su neki od stotina komentara na Jutjubu i društvenim mrežama.\nUživajte u “Karotidi”, koju će Miligram premijerno uživo otpevati na trgu u Tivtu, za doček 2020. godine:


Izvor: RTS, 26.Jul.2021, 18:32\nBroj novozaraženih >> Pročitaj celu vest na sajtu RTS << je u stabilnim granicama, pa je Crna Gora i dalje na listi zemalja zelene zone, dodaje direktorka TO Budva.\nKada je reč o najavi da će od petka u Crnoj Gori biti uvedena nacionalna digitalna kovid potvrda, Maja Liješević je rekla da ona "ne opterećuje" građane iz celog regiona, uključujući i državljane Srbije.\nOni mogu u Crnu Goru da uđu samo sa ličnom kartom, bez pi-si-ar testa, potvrde o vakcinaciji, antigenskog testa.\nLiješevićeva podseća da je od prošlog petka u Crnoj Gori zabranjen rad diskoteka i noćnih klubova, dok je dozvoljena muzika na otvorenom – u baštama kafića, restorana, hotela.\n"Mera se odnosi samo na diskoteke i noćne klubove, važi do 2. avgusta i biće na snazi do petka, očekujemo da od petka bude liberalizovana, očekujemo da se vrate i diskoteke i noćni klubovi", istakla je direktorka TO Budva.\nDodala je da nema nikakvih ograničenja za goste u hotelima koji nisu vakcinisani.


Radončić i i Izetbegović koaliciju su dogovorili u oktobru 2015.\nIz Saveza za bolju budućnost (SBB), stranke Fahrudina Radončića i zvanično je objavljeno da nisu više u koaliciji sa Strankom demokratske akcije (SDA) Bakira Izetbegovića.\nIz SBB je saopšteno da je koalicija razvrgnuta zbog toga što je Izetbegović, kako je navedeno, "lagao narodu".\nOni navode da je problem u koaliciji nastao kada je definitivno utvrđeno da je Bakir Izetbegović, kako kažu, "idejni tvorac montiranih optužnica protiv Radončića, gdje su Zvizdićevi bliski rođaci Čampare i procesuirani tužioci Mihajlović i Salihović bili puki operativni egzekutori".\nDodaju da Izetbegović "stalno lamentira da je SBB od SDA dobio ogroman broj pozicija, ali da je to laž", jer je, kako navode, "SBB pozicije dobio svojim izbornim rezultatom, a ne nečijom velikodušnošću".\n"Uz to, svi premijeri kantona i FBiH te predsjdavajući Vijeća ministara su iz SDA! Direktori Telekoma, Elektroprivrede, OSA-e, FTV-a i brojnih agencija su iz SDA, a SBB nije dobio ni 10 posto mjesta koja su s punim pravom nekada dobijali SBiH ili SDP kada su bili u koaliciji sa SDA", navode iz SBB-a.


Pozitivan na KOKAIN: Britanski teniser SUSPENDOVAN na godinu dana\nBritanski teniser je imao nekoliko ispada tokom karijere.\nBritanski teniser Dani Evans suspendovan je zbog korišćenja nedozvoljenih supstanci.\nČetvrti reket Velike Britanije, u aprilu ove godine, poslije turnira u Barseloni, pao je na testu na kojem je bio pozitivan na kokain.\nOn će godina dana biti suspendovan, a suspenzija važi od 24. aprila ove godine, dan kad je njegov uzorak uzet na analizu.\nEvans je tada priznao da je napravio grešku i izvinio se navijačima i svim ljudima koje je razočarao.\nBritanski teniser je imao nekoliko ispada tokom karijere, dva puta je gubio stipendiju Velike Britanije, prvi put 2008. zbog izlaska u noćni klub do ranih jutarnjih časova uoči juniorskog meča na Vimbldonu.


Pijana devojka urinira na sred punog keja u Novom Sadu - i snimak nije najgori deo (FOTO)\n*Novi Sad, skandal na keju / FOTO: SCREENSHOT\nPosebno je poražavajuće što dok je devojka očigledno obnevidela od alkohola apsolutno niko od njenih prijatelja sa kojima je verovatno došla nije kraj nje. Sve i da je došla sama neko je pustio da u takvom stanju sama ide ulicom po mrklom mraku. I dok su neki od ljudi koji su prikazali snimak sakrili identitet ove mlade žene - internetom uveliko kruže verzije na kojima se ljudi naslađuju njenoj nesreći.\nŠta bi se dogodilo da je u ovom stanju završila tamo gde nema kamera, ima manje ljudi - ali postoji neko ko će ovakvo njeno stanje iskoristiti?\nŠta bi se dogodilo da je neko rekao "ovoj devojci nije dobro, dajte da pozovemo nekog. Izvini, imaš li brata, roditelje, koga da zovemo".\nMladost je oduvek bila ludost, ali ovoj devojci nije potreban onlajn linč - potrebna joj je pomoć. A sledeći put umesto što upiremo kamere u one kojima očigledno nije dobro, možda je vreme da uradimo jedan selfi - i prvo pogledamo u sebe.


Niška televizija » Za 24 opštine 30 miliona evra bespovratne pomoći EU\nZa 24 opštine 30 miliona evra bespovratne pomoći EU\nObjavljeno 25.07.2014. 14:30\nŠef Delegacije EU u Srbiji, Majkl Devenport, i ministarka bez portfelja zadužena za evropske integracije, Jadranka Joksimović, potpisali su danas u Obrenovcu sporazum o odobravanju 30 miliona evra bespovratne finansijske pomoći iz pretpristupnih IPA fondova za obnovu 24 opštine posle majskih poplava.\nDevenport i Joksimović su izrazili očekivanje da će Srbija dobiti i dodatna bespovratna sredstva iz evropskog Fonda solidarnosti u visini od 40 do 50 miliona evra.\n„Srbija će imati isti pristup tim fondovima kao da je već postala članica EU“, rekao je Devenport na konferenciji za novinare prilikom potpisivanja sporazuma u obrenovačkoj Gimnaziji.\nPrema njegovim rečima, Srbija do prve polovine avgusta treba da podnese zahtev za ta dodatna sredstva o kojem će EU odlučiti do kraja godine.\nJoksimović je izjavila da je prošle sedmice evropskom komesaru za regionalni razvoj, Johanesu Hanu, predala nacrt verzije aplikacije za sredstva iz Fonda solidarnosti, a reč je o, kako je precizirala, dodatnim bespovratnim sredstvima u vrednosti od 40 do 50 miliona evra.\n„Očekujem da ćemo to iduće nedelje, možda čak i u ponedeljak, usvojiti na Vladi, što znači da ćemo onda zvanično iduće nedelje aplicirati, pre poslednjeg termina koji imamo na raspolaganju“, rekla je ona.\nJoksimović je, takođe, navela da „smo u programiranju pretpristupnih IPA fondova 2014. godine oko 50 miliona evra uspeli da preusmerimo za sanaciju štete posle poplava“.\n„Ukupno između 150 i 160 miliona evra bespovratnih sredstava pomoći dolazi iz EU za saniranje posledica poplava“, istakla je ona i zaključila da je „EU najveći donator bespovratne pomoći Srbiji“.\nPotpisivanju sporazuma prisustvovali su i predsednik opštine Obrenovac, Miroslav Čučković, šef kancelarije za obnovu i pomoć poplavljenim područjima, Marko Blagojević, i menadžer Projektnog centra UNOPS u Srbiji, Grem Tindal.\nNakon potpisivanja sporazuma sa ministarkom Joksimović, Devenport je potpisao ugovore sa predstavnicima pet partnerskih organizacija zaduženih za sprovođenje konkretnih aktivnosti i radova na terenu.\nProjekte obnove sprovodiće organizacije Ujedinjenih nacija – UNOPS (Kancelarija UN za projektne usluge) i FAO (Organizacija UN za poljoprivredu i hranu), kao i tri velike nevladine organizacije – Arbeiter Samariter Bund, Danski savet za izbeglice i nemačka organizacija za pružanje pomoći u obnovi i izgradnji poplavljenih područja HELP.\nZa obnovu javnih ustanova izdvojeno je 14 miliona evra, za čišćenje i obnovu privatnih stambenih kuća osam miliona evra, a isto toliko i za podršku ponovnom pokretanju poljoprivredne proizvodnje.\nJoksimović je izjavila da je potpisivanje ugovora sa partnerima „samo naizgled proceduralni korak, ali je to najvažniji korak u pravcu ostvarenja obećanja Vlade da će ogromne štete i gubitke otkloniti na najbolji mogući način“.\n„Verujte da nije moglo brže“, istakla je ona i dodala da je EU pokazala maksimalnu spremnost da ubrza procedure i pomogne Srbiji.Prema rečima ministarke, sredstva koja Srbija bude dobila iz Fonda solidarnosti trebalo bi da se utroše u roku od 18 meseci, dok će novac koji Srbija povuče iz iz IPA fondova 2012 morati da potroši u narednih šest meseci.\n„Od danas krećemo u sprovođenje konkretnih projekata za pomoć ljudima koji su pretrpeli veliku katastrofu“, rekao je Devenport i podsetio da je paket od 30 miliona evra preusmeren iz IPA fondova „po izuzetno brzoj proceduri“.\nOn je ukazao da je sada velika odgovornost na partnerima da u narednih 12 meseci ispune zadatke koje im je EU poverila.\nBlagojević je rekao da sa današnjim događajem možemo da kažemo da proces obnove počinje u punom svom obimu, i to na tri stuba – brzina, kvalitet i transparentnost.\n„Posebnu pažnju ćemo posvetiti prevenciji poplava“, istakao je on i dodao da ovo ne sme da bude samo proces sanacije štete, već mora da bude razvojni projekat.\nGovoreći o oštećenim školama u Obrenovcu, Čučković je poručio da će sve osnovne i srednje škole biti spremne za narednu školsku godinu, osim gimnazije u toj opštini.\nČučković je rekao da se ovim ugovorm garantuje i da će vrtići u Obrenovcu biti obnovljeni i spremni za prijem mališana.\nGrađani će, kako je dodao, narednih dana biti pozivani da dođu po rešenje o kategorizaciji oštećenosti svojih objekata i da će im na njihove račune biti uplaćena sredstva za sanaciju posledica poplava.\n„Ako ne budu zadovoljni kategorizacijom oštećenosti objekata građani imaju pravo na žalbu“, poručio je Čučković.\nGovoreći o operacijama obnove Tindal je rekao da je svih pet organizacija uložilo veliki trud u pripremu konkretnih aktivnosti na terenu.\n„Spremni smo da krenemo sa tenderima veoma brzo, a radovi bi trebalo da počnu za nedelju do dve“, zaključio je Tindal.\nVučić: Fiskalna konsolidacija od septembra


Upravni odbor Doma zdravlja sutra o smjeni Duška Milovanovića? - NTV Arena\nSutra bi u Bijeljini trebao bi da bude održan Upravni odbor Doma zdravlja, a očekuje se smjena aktuelnog direktora Duška Milovanovića, koji je kadar DEMOS-a.\nNa njegovo mjesto trebao bi da bude imenovan kadar SNSD-a.\nRanije danas Vlada Republike Srpske razriješila je Milicu Lovrić funkcije vršioca dužnosti direktora Bolnice “Sveti Vračevi” u Bijeljini, a na tu poziciju imenovala je Zlatka Maksimovića do okončanja postupka javne konkurencije.\nZa vršioca dužnosti direktora Bolnice imenovan Zlatko Maksimović\n“Razlog za ovu kadrovsku promjenu su propusti u organizaciji i sprovođenju mjera s ciljem sprečavanja širenja novog virusa korona u Bolnica “Sveti Vračevi””, nevedeno je u saopštenju Ministarstva zdravlja i socijalne zaštite Srpske.\nTags: bijeljina, dom zdravlja, dusko milovanovic\nZdravstvo u Srbiji preopterećeno – svuda raste broj zaraženih /VIDEO/


Ministarstvo finansija usmerilo je svoje kapacitete da primeni internu reviziju na svim nivoima javnog upravljanja u Republici Srbiji, čiji je cilj da se pored praćenja namenskog i zakonskog trošenja budžetskih sredstava, pažnja usmeri i na merenje rezultata i bolje planiranje i upravljanje budžetskim novcem, saopštila je danas v.d. pomoćnika ministra finansija Spomenka Vircburger.\nOna je izjavila da je Ministarstvo finansija svesno činjenice da svi građani koji plaćaju porez imaju interes da znaju da li se njihov novac troši na efikasan način, i da li lokalne samouprave ulažu u razvoj svojih zajednica.\n„Ministar Siniša Mali je još dok je bio na prethodnom radnom mestu gradonačelnika prepoznao značaj revizije, tako da je za vreme njegovog mandata u Beogradu formirana najbolja služba interne revizije u zemlji, što je potvrdila i Državna revizorska institucija“, izjavila je Vircburger i dodala da postoji i podrška da se proces odgovornog postupanja sa budžetskim novcem dodatno unapredi i usavrši u skladu sa međunarodnim standardima.\nOna je istakla u Ministarstvu finansija situacija redovno analizira i prati i da se redovno dobijaju izveštaji o stanju na terenu i na svim nivoima vlasti.\n„Ova oblast je značajna jer predstavlja merilo za poglavlje 32 – Finansijski nadzor koje je otvoreno 2015. godine, a na tome se radi u Srbiji već 10 godina. Reč je o opsežnoj reformi koja zahteva i dobar regulatorni okvir“, rekla je v.d. pomoćnika ministra.\nPrema njenim rečima, Ministarstvo finansija planira da u što kraćem vremenskom periodu ove reforme završi i sprovede i da sa jednog birokratskog načina poslovanja pređe na moderno upravljanje javnim finansijama.\nOna je naglasila da je bitno uskladiti regulativu i sa Evropskom unijom.\n„Ovaj koncept je usaglašen sa najboljom praksom u Evropskoj uniji, a zasnovan je na međunarodnim principima i standardima. U ovoj struci se kaže da je najbolji model na svetu“, rekla je Vircburger.\nOna je precizirala da se kontrola u javnom sektoru sastoji iz tri stuba – finansijsko upravljanje i kontrola, interna revizija i Centralna jedinica za harmonizaciju, koja se nalazi u okviru Ministarstva finansija.\nŠto se tiče prvog stuba - sistema finansijskog upravljanja i kontrole, on treba rukovodstvu u javnom sektoru da obezbedi podršku u ispunjavanju strateških i operativnih ciljeva, a da se zaposlenima sprovede optimalna raspodela dužnosti i odgovornosti, rekla je Vircburger.\n„Kada je reč o internoj reviziji, mi u Srbiji imamo Nacionalni sertifikat za internu reviziju, imamo ovlašćene interne revizore u javnom sektoru i njihova prevashodna funkcija je da oni budu prijatelji u upravljanju i da pomažu da naše institucije u javnom sektoru funkcionišu bolje“, dodala je ona.\nTreći stub, Centralna jedinica za harmonizaciju, po rečima Spomenke Vircburger, koja je rukovodilac tog sektora, je „centar znanja“ jer se u okviru njega prave metodološke smernice i uputstva i obavlja edukacija rukovodećih kadrova u javnoj upravi, kao i obučavanje revizora.\nStrategijom razvoja interne finansijske kontrole u javnom sektoru u Republici Srbiji za period 2017-2020. godine, Vlada Srbije se obavezala da sprovede niz reformskih mera koje su usmerene na unapređenje odgovornosti rukovodilaca i zaposlenih u javnom sektoru, upravljanjem javnim sredstvima u skladu sa principima interne finansijske kontrole, a radi ostvarivanja ciljeva javnog sektora.\nInternu reviziju uspostavilo je 57 jedinica lokalne samouprave (75% gradova i 20,51% opština) u kojima je zaposleno 96 internih revizora. Internom revizijom pokriveno je 92% budžeta gradova što predstavlja oko 2/3 ukupnog budžeta lokalnih vlasti.\nInterna finansijska kontrola kao mera za upravljanje i kontrolu javnih prihoda, rashoda, imovine i obaveza pomaže i podstiče dobro finansijsko upravljanje koje počiva na temeljima ekonomičnosti, efektivnosti i efikasnosti javne uprave.


Alfa Laval politika privatnosti | Alfa Laval\nPolitika privatnosti | Alfa Laval\nAlfa Laval politika privatnosti\nKompanija Alfa Laval veruje da vaši lični podaci pripadaju vama. Cilj nam je da uvek poštujemo i obrađujemo vaše lične podatke sa dužnom pažnjom. Budite uvereni da se vaša privatnost poštuje kada posećujete naše internet stranice.\nSvrha ove politike je da vas upozna sa vrstama podataka o ličnosti koje sakupljamo kada koristite Alfa Laval internet stranice i sa koracima koje preduzimamo za zaštitu i čuvanje vaših podataka o ličnosti.\nPolitika i njena načela se odnose na podatke o ličnosti koji omogućavaju identifikaciju koje od vas tražimo, odnosno koje nam vi dajete. Pod tim podrazumemo podatke koji vas neposredno ili posredno identifikuju, kao što je vaše ime, fizička adresa, adresa elektronske pošte, IP adresa ili drugi kontakt podaci.\nCilj nam je da obrađujemo podatke o ličnosti koji su adekvatni, relevantni i u granicama svrhe za koju se sakupljaju. Verujemo u transparentno iznošenje vrsta ličnih podataka i razloga sakupljanja podataka. Sakupljano i obrađujemo samo podatke o ličnosti kada za to postoji zakonski osnov i u skladu sa zakonima o zaštiti podataka o ličnosti.\nNa zahtev, kompanija Alfa Laval će vam dostaviti dodatne informacije o obradi i zaštiti vaših podataka o ličnosti prilikom posećivanja internet stranica ili kada komunicirate sa nama putem drugih kanala. Pogledajte kontakt informacije u nastavku.\nSakupljanje podataka o ličnosti\nNadamo se da će vam sledeće informacije pomoći da donesete informisanu odluku o deljenju podataka o ličnosti sa nama. Uvek slobodno možete da odlučite da li želite da pružite svoje podatke o ličnosti ili ne.\nSamo posećivanje naše internet stranice\nZa pristupanje i pretraživanje naše internet stranice i drugih usluga nisu nam potrebni podaci o ličnosti koji omogućavaju identifikaciju. Moguće je da sakupljamo ograničenu količinu podataka koji omogućavaju identifikaciju, a koji se ne odnose na ličnost, a koje vaš pretraživač dostavlja svaki put kada pristupite internet stranici. Na primer, vaša IP adresa, jezik pretraživača, podaci o geografskoj lokaciji, datum i vreme i kolačići. Podatke koji se ne odnose na ličnost koristimo za bolje razumevanje korisničkog iskustva i interakcije sa stranicom, kao i da bismo unapredili našu ponudu i usluge. Našu politiku upotrebe kolačića možete pročitati ovde: www.alfalaval.com/legal/cookies-policy\nPružamo i usluge za koje je potrebno da registrujete lični nalog. Da biste registrovali nalog, potrebne su nam određeni podaci koji omogućavaju identifikaciju, koje koristimo za pravljenje naloga i za pružanje usluga koje zatražite. Ovi podaci o ličnosti koji omogućavaju identifikaciju će se koristiti samo za određenu namenu za koju su i sakupljani.\nPrijavljivanje za posao putem interneta\nKada god zatražimo vaše podatke o ličnosti koji omogućavaju identifikaciju, obavestićemo vas o vrsti podataka koje sakupljamo i o tome kako ih koristimo. Ako se prijavljujete za posao putem interneta, uglavnom ćemo vaše podatke iskoristiti za obradu prijave.\nPovezivanje za poslovne korisnike\nKada zatražite bilten, marketinške i promotivne materijale, opšte informacije ili se povežete sa nama putem interneta, možemo (zavisno od vrste kontakta koju tražite) sakupljati sledeće podatke o ličnosti koji omogućavaju identifikaciju, na primer:\nKontakt podaci (imejl, adresa telefon, profesionalna titula ili pozicija), ime kompanije, pol i izabrani jezik;\nDogađaj, sastanak (uključujući povratne informacije o sadržaju i uslugama na događajima kojima ste prisustvovali u formi ankete), putne informacije;\nPri povezivanju preko društvenih platformi možemo sakupljati i informacije koje dostavljate ili postavljate odnosno preuzimate sa naših Servisa.\nMožemo sakupljati i vašu preciznu lokaciju u realnom vremenu putem "beacon" tehnologije, GPS, predajnika za mobilne telefone, signala bežičnog interneta, odnosno budućih tehnologija.\nMožemo posmatrati koliko često koristite aplikaciju i gde ste je preuzeli.\nMožemo takođe sakupljati podatke od poslovnih partnera, od trećih strana koje vas zastupaju i sa drugih platformi koje pomažu sa pružanjem usluga. Na primer, možemo da dobijamo podatke o sastanku od registratora događaja.\nPodatke o ličnosti koji omogućavaju identifikaciju koristimo kako bismo vam pružili tražene usluge i slali vam relevantne marketinške i promotivne materijale, kao i pozivnice za događaje i seminare, ponudili proizvode i usluge, održali kontakt i poslali vam vesti, nove informacije i druge poslovne informacije koje mogu biti relevantne za vas.\nU svakom trenutku možete da izbrišete vaše podatke o ličnosti koji omogućavaju identifikaciju. Obratite se dataprivacy@alfalaval.com\nAlfa Laval je odgovorna kao rukovalac podataka\nAlfa Laval Corporate AB, sa sedištem u Lundu, Švedska, je rukovalac podacima o ličnosti koji su sakupljeni preko naše internet stranice, a koje ste nam dostavili. Uvek se trudimo da postupamo u skladu sa Opštom uredbom o zaštiti podataka o ličnosti i drugim važećim zakonima o privatnosti podataka o ličnosti. Ako imate primedbe u vezi sa načinom na koji rukujemo podacima o ličnosti koji omogućavaju identifikaciju, a koje ne možete da razrešite neposredno sa nama, obratite se švedskom organu za zaštitu podataka o ličnosti na datainspektionen@datainspektionen.se\nPravni osnov za sakupljanje i obradu podataka o ličnosti.\nZavisno od toga koju uslugu tražite od nas, obrađujemo samo vaše podatke o ličnosti koji omogućavaju identifikaciju kada za to postoji pravni osnov. Kada nam je potrebna vaša saglasnost za sakupljanje i obradu vaših podataka o ličnosti, obrazac zahteva će biti dostavljen na jasan, specifičan i konkretan način.\nAko smo zatražili vašu saglasnost, u svakom trenutku možete da povučete saglasnost tako što ćete nam se obratiti, a mi ćemo prestati sa upotrebom ili obradom vaših podataka o ličnosti koji omogućavaju identifikaciju.\nOpšte pravilo je da kompanija Alfa Laval nikada ne pozajmljuje niti prodaje vaše podatke o ličnosti koji omogućavaju identifikaciju drugim kompanijama ili fizičkim licima bez vaše saglasnosti. Te podatke možemo deliti u nekim od sledećih okolnosti:\nPravnim ili fizičkim licima od poverenja isključivo za potrebe obrade vašeg zahteva u naše ime. Kada do toga dođe, te strane su obavezane sporazumom prema kom se od njih zahteva da obrađuju podatke samo prema našim instrukcijama i u skladu sa Politikom privatnosti, odnosno uz primenu odgovarajućih mera za zaštitu poverljivosti i bezbednosti.\nKada je to od nas zahtevano zakonom ili u dobroj veri verujemo da je pristup, čuvanje ili obelodanjivanje tih podataka razumno neophodno za zaštitu prava, imovine ili bezbednosti kompanije Alfa Laval, njenih korisnika ili javnosti.\nMožemo da čuvamo i obrađujemo podatke o ličnosti sakupljene na našoj stranici u bilo kojoj zemlji u kojoj kompanija Alfa Laval ili naši provajderi imaju prostorije. Korišćenjem naših usluga dajete saglasnost za prenos vaših podataka između tih prostorija, uključujući i lokacije u drugim zemljama.\nDeljenje podataka o nalogu\nKada napravite nalog na našoj stranici, možemo da delimo informacije date u okviru naloga između naših servisa, odnosno distributera i partnera da bismo vam pružili besprekorno iskustvo i unapredili kvalitet naših usluga. Podatke o nalogu nećemo obelodanjivati drugim licima ili nepovezanim kompanijama, osim u određenim okolnostima koje su opisane u Politici ili uz vašu saglasnost.\nVaše podatke delimo samo sa podatkovnim platformama i pružaocima usluga u oblaku koji pružaju usluge u naše ime. Podatke delimo sa kompanijama koje nam pomažu u vršenju naših Usluga. Neki prodavci se ne nalaze u zemlji u kojoj živite. Podatke možemo deliti i sa pružaocima analitičkih usluga i usluga pretraživača koji deluju u naše ime.\nCilj nam je da sprovedemo odgovarajuće tehničke i organizacione mere da zaštitimo vaše podatke o ličnosti od slučajnog ili nezakonitog uništavanja, slučajnog gubitka ili izmene, neovlašćenog obelodanjivanja ili pristupa, kao i od drugih oblika nezakonite obrade. Cilj nam je da obezbedimo da nivo bezbednosti i mere koje su primenjene za zaštitu vaših podataka o ličnosti budu odgovarajući za rizike koji proizilaze iz prirode ili upotrebe vaših podataka o ličnosti.\nPristup podacima o ličnosti je ograničen samo na naše zaposlene i dobavljače kojima su ti podaci potrebni da bi mogli da ih obrade u naše ime i koji su ugovorima obavezani da osiguraju bezbednost i poverljivost podataka.\nAžuriranje vaših podatka\nKada obrađujemo vaše podatke o ličnosti cilj nam je da obezbedimo njihovu tačnosti i ažuriranost. Trudimo se da izbrišemo ili ispravimo podatke o ličnosti koji su netačni ili nepotpuni. Ako vam je potrebno da ažurirate ili ispravite svoje podatke o ličnosti koji omogućavaju identifikaciju, pošaljite zahtev u formi obrasca zahteva i obezbedićemo vam mehanizam za ažuriranje i ispravku podataka o ličnosti koji omogućavaju identifikaciju\nVaše podatke o ličnosti zadržavamo samo onoliko koliko je neophodno da se ispuni svrha opisana u ovoj politici ili svrha sa kojom ste upoznati. Vaše podatke zadržavamo onoliko koliko je dozvoljeno važećim pravnim osnovima, nakon čega se brišu.\nAko pravni osnov zavisi od vaše saglasnosti u bilo kom trenutku možete da je povučete. Kada iskoristite svoje pravo na povlačenje saglasnosti, možemo biti u obavezi da vaše podatke o ličnosti koji omogućavaju identifikaciju tokom propisanog perioda sačuvamo kako bismo ispunili svoje zakonske obaveze i zaštitili se od pravnih sporova koji mogu nastati pod određenim okolnostima.\nVeze sa stranicama trećih strana\nUsluge mogu da sadrže veze ka internet stranicama čija se praksa o privatnosti razlikuje od naše. Takve spoljne internet stranice mogu postavljati svoje kolačiće na vaš računar, sakupljati podatke ili tražiti podatke o ličnosti. Ako dostavite podatke o ličnosti tim internet stranicama, na vaše podatke se primenjuje njihova politika o privatnosti. Kompanija Alfa Laval nema kontrolu niti preuzima odgovornost za te internet stranice i savetujemo vas da pažljivo pročitate politiku privatnosti svake internet stranice koju posećujete.\nVaša prava kao fizičkog lica prema ovoj Politici\nBudući da obrađujemo vaše podatke o ličnosti pod određenim okolnostima imate određena prava.\nŠto se tiče vaših podataka o ličnosti možete da zatražite:\nPristup vašim podacima o ličnosti (zahtev za pristup lica na koje se podaci odnose)\nIspravka vaših podataka o ličnosti\nOgraničavanje obrade vaših podataka o ličnosti\nPravo na prigovor u vezi obrade vaših podataka o ličnosti\nSvi zahtevi se dostavljaju elektronski u formi obrasca zahteva uključujući i informacije kao što su ime, imejl adresa itd. koje su neophodne za potvrđivanje vašeg identiteta. Kada je važećim zakonom predviđena administrativna naknada za obradu zahteva (uključujući neozbiljne ili preterane zahteve), kompanija Alfa Laval može naplatiti tu naknadu.\nSvi važeći zahtevi se rešavaju brzo i propisno i odgovorićemo na engleskom u roku od 30 dana od dana dobijanja zahteva.\nAko je vaš zahtev odbijen iz navedenih razloga, možete da podnesete žalbu lokalnom organu zaduženom za zaštitu podataka o ličnosti sa nadležnošću u mestu gde je pružena usluga.\nKompanija Alfa Laval zadržava pravo na izmenu ove politike s vremena na vreme. Očekujemo da će izmene uglavnom biti manje, ali može doći i do značajnijih izmena. Podaci o poslednjoj izmeni su navedeni na kraju dokumenta.\nIzmene ćemo objaviti na ovoj stranici i obaveštenje će biti upadljivije, ako je reč o značajnijim izmenama. Verzija će uvek biti navedena na vrhu strane. Prethodnim verzijama politike privatnosti se može pristupiti u arhivi gde se čuvaju.\nAko imate dodatna pitanja ili želite da iskoristite svoja prava, slobodno nam se obratite na dataprivacy@alfalaval.com\nPolitika je objavljena 7. maja 2018. godine.


Kulturni centar Kisač je ustanova kulture osnovana 1987. godine, u sklopu čijeg je objekta, pored već postojećih prostorija za folklorne i pozorišne probe, velike sale za scenske projekte i letnje pozornice, odnedavno otvorena i galerija.\nNovi izložbeni prostor Kulturnog centra Kisač predstavlja najopremljeniju galeriju slovačke zajednice u Vojvodini. Budući da njen cilj jeste da postane mesto gde će svoje radove moći da izlažu kako brojni umetnici iz Kisača, tako i iz drugih mesta u pokrajini, bilo je potrebno obezbediti adekvatno osvetljenje.\nGalerijski rasvetni sistem isporučen od strane naše kompanije čine šinski sistem montiran na plafon i Chauvet EVE TF-20 reflektori. Isporučeni rasvetni uređaji bele boje izvedeni su u LED tehnologiji snage 20W sa toplo belim svetlom čija se snaga osvetljaja po potrebi može regulisati preko dimera.\nReflektori poseduju klapnu koja usmerava svetlosni snop, te je na taj način moguće u većoj meri istaći određeni izložbeni eksponat ili sliku. Uz isporučeni trofazni šinski sistem moguće je pojedinačno aktivirati LED reflektore za osvetljenje željenog izložbenog predmeta, usled čega nema potrebe da se sva rasvetna tela uključuju u isto vreme.\nVerujemo da će isporučena rasveta ispuniti sva očekivanja umetnika i posetilaca galerije i omogućiti ljubiteljima umetnosti iz manjih naselja u okolini Novog Sada da u svakom momentu uživaju u delima primenjene umetnosti i slikarstva.


Kampanje kao (mogući) instrumenti borbe protiv nasilja nad ženama u savremenoj Srbiji - Ženske studije\nTekst koji vam danas predstavljamo je tekst autorki Jelene Višnjić, Milice Batričević i Ane Stevanović „Kampanje kao (mogući) instrumenti borbe protiv nasilja nad ženama u savremenoj Srbiji”.\nRad se temelji na kritičkom promišljanju društvenih i političkih procesa u politikama reprezentacije i konstruisanja rodnih identiteta u medijima u kontekstu nasilja nad ženama, kao i odgovora šire javnosti na njegov porast. Predmet istraživanja su medijske kampanje koje se bave različitim oblicima nasilja nad ženama. U tekstu se kampanje posmatraju na tri nivoa: 1) u odnosu na različite oblike nasilja nad ženama, 2) u odnosu na aktere koji su kampanju kreirali, 3) u odnosu na značenja koja se proizvode i konstruišu u medijskoj poruci kampanje. U radu je analizirano nekoliko kampanja koje se pojavljuju u periodu od 2013. do 2019. godine – „STOP NASILJU“, „Potpisujem.org“ i globalna kampanja #MeToo. Kampanje su izabrane tako da predstavljaju različite društvene aktere koji funkcionišu na drugačijim institucionalnim, ideološkim i praktičnim obrascima: 1) feminističku nevladinu organizaciju, 2) visokotiražne privatne dnevne novine u kampanji koja je finansijski podržana od strane države i 3) grassroot kampanju kojom su se povezale žene u online i offline sferi i podelile svoja iskustva o seksualnom uznemiravanju.


Emisije - Antibot narodni portal\nPublished on 9 маја, 2019 in Emisije by admin\nGost emisije „Intervju“ bio je Bojan Savić, osnivač stranice „Dizel Mania“ i kolekcionar stvari koje su obeležile devedesete godine: šuškave trenerke, farmerke, kožne jakne, patike sa vazdušnim đonom, kajle, pejdžeri, „pederuše“ i sve drugo što su nosili popularni „dizelaši“. Redovni je učesnik svih dokumentarnih i filmskih projekata koje se bave tim vremenom. Njegova kolekcija korišćena…\nPublished on 8 маја, 2019 in Emisije by admin\nObavezno pogledajte emisiju Centar u kojoj je gostovao Teša Tešanović i pričao o SNS-u, Aleksandru Vučiću i Vojislavu Šešelju. U emisiji Centar , koju vodi urednik portala Srbin.info, gospodin Dejan Petar Zlatanović, gostovao je Teša Tešanović urednik produkcije Balkan Info. Naravno, tema emisije je bila aktuelna politička situacija u Srbiji, a Teša je bukvalno upropastio…\nStručnjak za bezbednost i glasnogovornik NATO pakta umalo dobio batine u emisiji kod Teše !\nPublished on 24 априла, 2019 in Emisije by admin\nU emisiji Balkan Info, kod Teše gosti su bili Darko Trifunović , samo proklamovani stručnjak za bezbednost i glasnogovornik NATO pakta i novinar Miodrag Žarković Rasprava između ova dva gosta , toliko se zakuvala da je u jednom momentu počelo vređanje i vikanje , a onda je umalo došlo i do fizičkog sukoba , pa…\nVuk Jeremić i Čedomir Jovanović na N1, duel koji je na momente prerastao u svađu !\nPogledajte sinoćni duel između Vuka Jeremiča i Čedomira Jovanovića u emisiji 360 stepeni na televiziji N1. U sinoćnoj emisiji 360\nPublished on 23 априла, 2019 in Emisije by admin\nPogledajte sinoćni duel između Vuka Jeremiča i Čedomira Jovanovića u emisiji 360 stepeni na televiziji N1. U sinoćnoj emisiji 360 stepeni bilo je veoma napeto između Čedomira Jovanovića i Vuka Jeremića. Pale su teške reči između nekadašnjih koalicionih partnera , a atmosfera je bila toliko usijana , da je voditelj nekoliko puta morao da smiruje…\nU emisiji Balkan Info, kod Teše gosti su bili Darko Trifunović , samo proklamovani stručnjak za bezbednost i glasnogovornik NATO


GIMNAZIJA Vrnjačka Banja - Obeležen Međunarodni dan tolerancije- “Diskriminacija u Srbiji”\nŠesnaestog novembra se obeležava Međunarodni dan tolerancije koji je ustanovljen radi isticanja potrebe za tolerancijom u društvu i ukazivanja na negativne efekte netolerancije.\nU ime Crvenog krsta Vrnjačka Banja i u svoje lično ime tribinu, koja je održana u Svečanoj Sali SO Vrnjačka Banja, otvorila je Ivana Radivojević, nastavnica istorije, edukator Crvenog krsta i organizator tribine, naglašavajući da na dan kada obeležavamo Dan tolerancije, posebno se valjamo baviti temom „Diskriminacija u Srbiji“.\nPrisutnim učenicima, osnovcima i gimnazijalcima, obratila se i Svetlana Magdelinić, nastavnica psihologije i koordinator UNESCO kluba, objašnjavajući šta je diskriminacija i koliko može da bude opasna. Ona je upozorila mlade da uvek treba da budu obazrivi u donošenju mišljenja o drugim ljudima, da vode računa o stereotipima, halo efektu, da izbegnu predrasude koje vode do diskriminacije.\nDijana Puškar, koordinator NVO „Iuventa“ je istakla da ova organizacija sve seminare i međunarodne treninge od svog osnivanja, održava upravo u Vrnjačkoj Banji, te je, zahvaljujući tome, veliki broj mladih iz Vrnjačke Banje imao priliku da učestvuje u programima „Youth in action“ i „Erasmus +“. Glavni ciljevi su: promocija volonterskog rada, borba protiv stereotipa, predrasuda i diskriminacije, promovisanje tolerancije…\nSandra Bogdanović, student žurnalistike i bivši đak Vrnjačke gimnazije, iznela je neka svoja iskustva vezana za diskriminaciju.\nUčenici Gimnazije, članovi dramske sekcije koju vodi Andrijana Matović Radonjić, nastavnica srpskog jezika i književnosti, izveli su skeč sa temom diskriminacije čiji je tekst napisala gimnazijalka Jana Milošević. Završnica tribine pripala je Katarini i Milici koje su otpevale pesmu iz mjuzikla „Kosa“, pod nazivom „Daj nam sunce“, kao i igranju društvenih igara kroz interreligijski dijalog.\nPrigodan program, povodom Međunarodnog dana tolerancije, upriličen je i u holu Gimnazije na 1. spratu, gde su se gimnazijalci svojim drugovima predstavili izvođenjem prigodnog skeča o toleranciji, muzičkim numerama, kao i putem razgovor o diskriminaciji.


„Bregzit“: Dogovor ipak nije postignut - Sputnjik Srbija\n04:52 21 April 2021\n21:08 14.10.2018 (osveženo 21:29 14.10.2018) Preuzmite kraći link\nBarnije je rekao da su, uprkos intenzivnim naporima, neka ključna pitanja i dalje otvorena u pregovorima o razlazu EU i Britanije.\nPostignut dogovor o „bregzitu“?\nBarnije se sa britanskim pregovaračem za „bregzit“ Dominikom Rabom sastao u Briselu, podseća AP.\nRazgovor je izazvao glasine da se bliži postizanje sporazuma o dogovoru o „bregzitu“, ali je Barnije rekao da je budućnost granice na irskom ostrvu i dalje ozbiljna prereka.\nPrema njegovim rečima, izbegavanje čvrste granice između Republike Irske i Severne Irske, koja pripada Ujedinjenom Kraljevstvu, jedno je od nerešenih pitanja.\nBriselski sajt „Politiko“ javio je ranije danas, pozivajući se na troje diplomata EU, da su pregovarači u Briselu postigli dogovor o sporazumu o izlasku Britanije iz EU, koji bi obezbedio bezbedan izlazak te zemlje iz bloka, uz postojanje tranzicionog perioda kako bi se sprečili ekonomski šokovi.\nRojters je, međutim, kasnije objavio, pozivajući se na dvoje diplomata EU, da je ambasadorima 27 država-članica EU danas rečeno da još nije postignut dogovor sa Britanijom o uslovima izlaska te zemlje iz bloka.\nBregzit, EU, Dominik Rab, Mišel Barnije, Irska, Velika Britanija


Proizvođačke cijene u aprilu veće za 3,7 posto - Živinice Čaršija\nProizvođačke cijene industrijskih proizvoda za ukupnu industriju u BiH u aprilu veće su 3,7 posto u odnosu na mart, te za 19,8 posto u odnosu na isti mjesec prošle godine.\nU aprilu, u poređenju sa prethodnim mjesecom, proizvođačke cijene industrijskih proizvoda na domaćem tržištu veće su za 4,1 posto, dok su u u odnosu na isti mjesec prethodne godine zabilježile rast od 20,3 posto, objavila je Agencija za statistiku BiH.\nProizvođačke cijene industrijskih proizvoda na stranom tržištu u aprilu veće su za 3,2 posto u odnosu na prethodni mjesec, te za 19,2 posto u odnosu na april prošle godine.\nProizvođačke cijene industrijskih proizvoda u energiji u aprilu veće su za 4,4 posto u odnosu na prethodni mjesec, u intermedijarnim proizvodima za 4,6 posto, kapitalnim proizvodima za 1,1 posto, trajnim proizvodima za 4,2 posto, a u netrajnim proizvodima za 1,6 posto.\nU aprilu u odnosu na isti mjesec prošle godine proizvođačke cijene veće su u energiji za 23,2 posto, intermedijarnim proizvodima za 24,3 posto, kapitalnim proizvodima za 7,5 posto, trajnim potrošačkim dobrima za 12,2 posto, a u netrajnim proizvodima za 11,1 posto.\nThe post Proizvođačke cijene u aprilu veće za 3,7 posto appeared first on RTV SLON.


Menadžment Kampa Konik - Crveni Krst\nNakon izbijanja i eskalacije sukoba na Kosovu, preko 4 hiljade pripadnika romske populacije potražilo je spas u Crnoj Gori i smjestilo se na periferiji Podgorice – Vrela Ribnička. Brzom akcijom gradskih i državnih institucija, UNHCR-a, Crvenog krsta Crne Gore i drugih humanitarnih organizacija, podignuto je šatorsko naselje za hitno zbrinjavanje ovih lica.\nNakon toga, vrlo brzo je i italijanska humanitarna organizacija INTERSOS, u saradnji sa lokalnim i državnim partnerima, UNHCR-om i drugim humanitarnim organizacijama, sagradila Kamp “Konik 1” sa barakama za smještaj i neophodnom infrastrukturom, kao što su sanitarni blokovi, prostorije za zajedničke obrazovne i društvene aktivnosti, magacin, staze za kretanje između baraka itd. Po istom modelu, u neposrednoj blizini i humanitarna organizacija WORLD VISION sagradila je Kamp ,,Konik 2”. Tokom 2003. godine, obje organizacije su se povukle sa ovog područja, kada menadžment kampova preuzima Crveni krst Crne Gore.\nMenadžment Kampa Konik je veoma kompleksan projekat, čija realizacija iziskuje kontinuirano praćenje potreba i problema sa kojima se svakodnevno suočava ova populacija. Da bi bili u što intenzivnijoj komunikaciji, odmah je formirana kancelarija Crvenog krsta Crne Gore u Kampu sa komplentnim menadžment timom. Ovo je znatno unaprijedilo saradnju i povjerenje ove populacije, ublažilo predrasude i znatno poboljšalo brzinu i kvalitet rješavanja problema od vitalnog značaja za svakodnevni život ovih raseljenih lica.\nCrveni krst Crne Gore se na osnovu svog osnovnog mandata bavi, primarno, humanitarnom radom, ali i specifičnim poslovima od interesa za ovu populaciju, kao izvršni partner UNHCR-a.\nNaravno, sveukupna aktivnost usaglašena je sa dokumentima Ministarstva rada i socijalnog staranja (Strategijom za trajno rješavanje pitanja raseljenih i interno raseljenih lica u Crnoj Gori sa posebnim osvrtom na kamp Konik) i Ministarstva za ljudska i manjinska prava (Strategijom za socijalnu inkluziju Roma i Egipćana u Crnoj Gori). Osnovni cilj ukupne djelatnosti je stvaranje uslova koji će dovesti do zatvaranje kampova kroz kvalitetan i održiv dobrovoljni povratak u zemlju porijekla ili potpunu integraciju ove populacije u crnogorsko društvo.\nKampovi su projektovani i izgrađeni za kratkotrajno zbrinjavanje ovih lica do pronalaska trajnih i kvalitetnih rješenja. Međutim, razni događaji u zemlji i okruženju usporili su realizaciju konačnih rješenja. Zbog materijala od kojih su sagrađene barake, dograđivanja raznih pomoćnih objekata, sakupljanja sekundarnih sirovina, upotrebe otvorenog plamena i drugih razloga koji su bili dio njihovih navika, ali i uslova, postojali su razni rizici života u Kampu. Između ostalog, desilo se nekoliko požara u kojima je izgorjelo više baraka. Međutim, veliki požar koji se dogodio 2012. godine uništio je dvije trećine Kampa ili 28 baraka u kojima je bilo smješteno oko 800 raseljenih lica. Izgorjelo je i više objekata u kojima su se odvijale obrazovne i društvene aktivnosti. Velika je sreća da i pored ogromnih materijalne štete niko nije povrijeđen.\nBrzom i sinhronizovanom akcijom Crvenog krsta Crne Gore i drugih humanitarnih organizacija, kao i lokalnih i državnih službi i institucija, podignuto je šatorsko naselje sa neophodnom opremom za svako domaćinstvo. Nakon ove akcije hitnog zbrinjavanja, ubrzo su šatori zamijenjeni kontejnerima za stanovanje sa neophodnom infrastrukturom, kao što je elektro, kanalizaciona, vodovodna i putna mreža, sanitarni blokovi, prostorije za društvene i obrazovne aktivnosti, kancelarije, magacini i slične potrebe.\nCrveni krst Crne Gore je izvršni partner UNHCR-a (Visoki komesarijat Ujedinjenih nacija za izbjeglice) na poslovima menadžmenta Kampa Konik I, u kojem je trenutno smještena RE (Romi, Egipćani) zajednica raseljena sa Kosova, sa ukupno 368 porodica ili 1,911 stanovnika (podaci se kontinuirano ažuriraju).\nMenadžment tim Crvenog krsta Crne Gore, pored psiho-socijalne podrške, kao izvršni partner UNHCR-a, radi i na specifičnim poslovima :\n- Vodi i svakodnevno ažurira bazu podataka raseljenih RE koji žive u kampovima Konik 1, Konik 2, ,,Njemačkoj kući’’ i Privatnom smještaju. Baza, osim ličnih podataka, sadrži i informacije o njihovoj zdravstvenoj i socijalnoj situaciji, posjedu ličnih dokumenata, obrazovanju, stručnim kvalifikacijama, prihodima i slične informacije;\n- Pruža neophodne informacije ovoj populaciji o dostupnim pravima iz socijalne, zdravstvene i pravne zaštite, prati opštu situaciju u porodicama i izvještava o onim problemima koji zahtijevaju angažovanje, socijalnih, zdravstvenih i pravnih institucija;\n- Učestvuje u razvoju Strategije za implementaciju trajnih rješenja za ova raseljena lica, koja sadrži dobrovoljan povratak ili njihovu punu integraciju u crnogorsko društvo i zatvaranje kampova;\n- Sa UNHCR-om i Upravom za zbrinjavanje izbjeglica, ali i drugim resornim institucijama nadgleda regularnost smještaja u kontejnerima za stanovanje, “Njemačkoj kući” i učestvuje u radu Komisije za dodjelu stanova;\n- Pruža podršku raznim donatorskim agencijama, lokalnim i Vladinim institucijama i agencijama u implementaciji raznih programa za stanovnike, a koji se odnose na obrazovanje, zdravlje i razvijanje zdravih stilova života, dobrovoljni povratk u zemlju porijekla, pravnu i humanitarnu pomoć i sl;\n- U cilju jačanja saradnje sa partnerima, Crveni krst Crne Gore inicira redovne koordinacione sastanke koji se odnose na implementaciju različitih aktivnosti i zalaže se za jasno definisane uloge i odgovornosti među različitim agencijama i institucijama koje sprovode aktivnosti u Kampu;\n- Nadgleda funkcionalnost i pokreće sve aktivnosti vezane za održavanje i opravke infrastrukture kampova, održavanje higijene u kontejnerima, ali i Kampa u cjelini;\n- U radionicama ,,Porodičnog centra”, koje se organizuje tri puta nedeljno i u kojima se prosječno okuplja oko 50 RE žena, razgovara se o suzbijanju ranih i prisilnih brakova, nasilja u porodici, planiranju porodice, obrazovanju, očuvanju zdravlja i sličnim temama, kako bi se promovisale promjene njihovih tradicionalnih praksi i pružila jača zaštitu RE žena i djece;\n- Informiše medije i javnost uopšte o životnim uslovima RE populacije, korištenju prava ali i preprekama u njihovom ostvarivanju i afirmiše sve pozitivne primjere i aktivnosti koji unapeđuju njihovu socijalizaciju i integraciju kao i uopšte život u Kampu;\n- Kontinuirano prati i pomaže socijalno najugroženije porodice i donira bebi pakete za svako novorođeno dijete;\n- Razvija i unapređuje saradnju sa susjednim zajednicama sa područja Konika;\n- Pruža logističku podršku na skladištenju i distribuciji roba za potrebe UNHCR-a;\n- Sprovodi aktivnosti koje su usmjerene ka postepenom osnaživanje stanovnika Kampa ali i drugih raseljenih lica smještenim na području Vrela ribničkih radi smanjenja zavisnosti od pomoći Crvenog krsta u rješavanju svakodnevnih problema.\nCrveni krst Crne gore u kampovima Konik poseban značaj daje obrazovnim aktivnostima:\n- “Otvorene dječije igraonice”, tj.obrazovno-vaspitne aktivnosti sa djecom predškolskog uzrasta, u cilju pripreme djece za polazak u redovan obrazovni sistem. U sklopu igraonica, za djecu se realizuju muzičke radionice u cilju razvoja socijalizacije, prevazilaženja socijalnih barijera, razvoja muzičkih afiniteta djeteta. U toku boravka, u igraonicama djeca imaju obezbijeđen obrok.\n- Organizovanje roditeljskih sastanaka kako bi se roditelji djece informisali o napretku ili poteškoćama djece, kao i problemima i procedurama upisa u redovan obrazovni sistem. Kroz ove aktivnosti, pružena je podrška djeci RE populacije da se upišu u 1. razred osnovne škole, kroz redovno informisanje o procedurama upisa. Za djecu koja već pohađaju gradske škole, u saradnji sa Ministarstvom prosvjete, pruža se pomoć u vidu obezbjeđivanja redovnog prevoza do škola i nazad.\n- Za sve učenike RE populacije koji pohađaju nastavu u gradskim školama distribuira se školski pribor i higijena na početku svake školske godine.\n- Za adolecente, uzrasta od 15 godina i iznad, koji nikada nijesu imali priliku da pohađaju osnovnu školu ili su odustali od školovanja, u kampu se realizuju časovi vanrednog opismenjavanja. Istovremeno, za adolescente RE populacije uzrasta između 10 i 19 godina realizuju se radionice Kluba mladih, koje se odvijaju u Američkom uglu u prostorijama KIC-a “Budo Tomović”, gdje omladina ima priliku da kroz društvene aktivnosti dobija informacije o reproduktivnom zdravlju, trgovini ljudima, pravima manjina, ljudskim pravima, osnovnim obrazovnim temama i sl. Mladi se okupljaju jednom sedmično, a omogućena im je i obuka za rad na računarima, časovi njemačkog jezika i plesa.\nKrajem 2015. godine završena je izgradnja pet stambenih zgrada kroz realizaciju IPA projekta sa 48 stanova u kojima su useljeni, najvećim dijelom, stanovnici Kampa “Konik 2” i nekoliko najugroženijih porodica iz Kampa “Konik 1”. Stanovi su savremeno projektovani i kvalitetno građeni i različite su veličine, od garsonjere do većeg dvosobnog, srazmjerno broju članova porodica.\nU toku je izgradnja i novih 120 stanova kroz realizaciju Regionalnog stambenog projekta i namjenjeni su stanovnicima Kampa “Konik 1”. Završetak izgradnje ovih zgrada i useljenje planirano je sredinom 2017.godine.\nDodjelom stanova i planiranim povratkom zaineterosovanih porodica u zemlju porijekla uz druge preduslove koji se kontinurano odvijaju stvaraju se kvalitetni i održivi uslovi za trajno zatvaranje kampova i punu integraciju, a samim tim i drugu mnogo ljepšu budućnost ovih porodica.\nOpštinske organizacije Crvenog krsta obilježile Međunarodni dan starijih brojnim aktivnostima\nSastanak u okviru realizacije projekta Alijansa za izgradnju otpornosti na poplave Cirih – Crna Gora


Kako su Rumuni u Srbiji proživeli događaje iz 1989. godine\n"Korak do slobode" je priča o Rumunima u Srbiji koji su pre 30 godine pratili na TV šta se dešava u Rumuniji. To je priča sa izvanrednim ljudima, sa kojima želi da vas upozna autor ove emisije Kosmin Žitarijuk, novinar Rumunske TV iz Temišvara.\nEmitovaće se na SBB kanalu 305 RTV INTERNATIONAL u terminima: - subota, 14. decembra u 14: 30 časova i repriza 19.12. u 21:00 na TVR i 15. decembra 14: 30 časova na TVR Moldova po rumunskom vremenu, a po našem u 13:30, odnosno u 20:00 časova!\nU emisiji učestvuju Remus Avramescu i Doru Trifu pričom kako je TV NS od samog početka direktno neprekidno prenosila događaje koji su započeli u studiju Rumunske TV čitava tri dana i dve noći, uz prevod i objašnjenja Doru Trifu...Istovremeno, ekipe sa Remus Avrameskuom i pok. Laslom Totom izveštavale su iz Temišvara i Bukurešta...,učestvuju i Marinel Petrika, Dušan Prvulović i Bojan Aleksandreović.


Sve vrste preseljenja i transporta - Selidbe Beograd Prevoz 011\n12. децембра 2014. / Nenad Stošić / Usluge\nUmesto nas najuspešnije besede cifre i osobe, ponosni smo na stotine mušterija čije smo preseljenja uspešno obavili, tu uvršćujemo i preduzeća i pojedince, posedujemo moderni vozni par koji se sastoji od nekoliko različitih tipova kamiona, kombi vozila, pikapovi kao i neophodna oprema. Celokupna vozila iz našeg prevoznog parka stižu sa punom opremom i tehnički su sasvim funkcionalna, mi to smatramo našom obavezom i garancijom vaše sigurnosti. Možete nam ponuditi bilo kakvu vrstu preseljenja i transporta, a mi ćemo vam jemčiti da vaši predmeti stižu u identičnom stanju na određenu adresu, sporazum je glavno načelo kada sa vama izrađujmo plan selidbe. Nudimo vam potpuno besplatnu procenu selidbe, to znači da upućujemo svoje obaveštajce na vašu adresu kako bi na licu mesta prodiskutovali sa vama i videli šta je sve neophodno da se izvede selidba. Takodje ćete od nas dobiti i jedinstvenu i najprikladniju cenu, bez dodatnih izdataka i bez doplaćivanja neke od usluga, sami odabirate način otplaćivanja, uplatu možete izvesti po završenom poslu ili avansno, isto tako, možete platiti gotovinom ili preko računa, dok firmama nudimo i druge pogodnosti.\nBilo da su u pitanju manje selidbe ili one veće kompleksnije, svakoj pristupamo na istovetni način, nije nam bitno da li je selidba na veliku ili malu razdaljinu. Naš sistem poslovanja pokriva ne samo Beograd sa okolnim opštinama već i celu Srbiju, nama se možete javiti ako se preseljujete u ili iz Kragujevca, Niša, Soko Banje, Čačka…U slučaju da se preseljujete u inostranstvo, naša agencija je idealni odabir jer vrsimo i internacionalne selidbe, svu papirologiju i administrativne poslove oko selidbe stvari prebacujemo na sebe. Zadatak nam je da vam olakšamo preseljenje i zbog toga smo tu za sve vaše prohteve i nedoumice, naši telefoni, kao i naši obaveštajci su vam na raspolaganju 24 sata svakog dana bez obzira na dan u sedmici.\nVršimo sve vrste preseljenja i transporta proizvoda, prebacujemo nove i stare stvari, a posedujemo i mogućnost skladištenja u našim stovarištima, od nas možete pozajmiti i samo vozila ili samo iznajmiti službenike, prema vašim željama, spretno vrsimo odvoz beskorisnih predmeta, seobe klavira, gabaritnog nameštaja, posebnog balasta, odvoženje šuta i građevinske sirovine. Isto tako vrsimo i selidbe osetljivijih predmeta kao što su antikviteti i umetnine, kućni ljubimci i slično, stručnjaci smo za upokoravanje u rikverc i dolaženje do nesavladivih ulica i mesta zahvaljujući izvežbanom timu vozača. Naši službenici su izuzetni pakeri koji za vas obavljaju utovar i istovar predmeta, sklapanje ili demontažu nameštaja, nudimo vam i sveobuhvatan asortiman kartonskih kutija , streč i pucketavih folija i posebnog materijala za osiguravanje nameštaja, sve ovo dopremamo na vašu adresu i tu smo za svaki predlog u vezi pakovanja i prevoza predmeta.\nVidite zašto su naše mušterije bile prezadovoljne našom uslugom, kontaktirajte nas nas i dozvolite nam da vaše preseljenje ostvarimo brzo, jeftino i savršeno lako!


"Crvena zvezda se zahvaljuje Stojadinoviću na saradnji i svemu što je učinio za klub i razrešava ga dalje dužnosti sportskog direktora", saopšteno je iz kluba.\nPre sastanka čelnika kluba, Miloš Ninković, Dragan Mrđa, Nikola Mijailović i Boban Bajković došli su na Marakanu kako bi im se saopštilo da će dobiti dobiti novac.\n"Dobićemo samo toliko da momci mogu normalno da provedu ovu zimsku pauzu", rekao je Ninković po izlasku sa sastanka. Kako saznajemo, igrači su još ranije tražili 120.000 evra da mogu da podele među sobom.\nSa čelnicima su nešto duže ostali Mrđa i Mijailović u vezi priče oko sportskog direktora, pošto je predsednik Džajić tražio da igrači objasne situaciju u klubu.\n"Svaki dalji nasutp igrača i članova stručnog štaba u medijima, a koji se tiče kršenja klupske discipline, mešanja u rad kluba i kršenja klupskog pravilnika biće tretiran kao najteži disciplinski prekršaj i u skladu sa tim sankcionisan", piše u saopštenju crveno-belih, kao i da se ciljevi neće menjati.\n"Osvajanje šampionske titule ostaje prioritet broj jedan. Klub će u tom smislu preduzeti sve neophodne aktivnosti u prelaznom roku i pripremnomn periodu ka ostvarivanju tog cilja", saopšteno je klub sa Marakane.


Moskvu brine da bi militanti pod maskom izbeglica mogli prodreti u Centralnu Aziju - 16.08.2021, Sputnik Srbija\nMoskvu brine da bi militanti pod maskom izbeglica mogli prodreti u Centralnu Aziju\nRusija pažljivo prati munjevitu promenu situacije u Avganistanu, saopštio je stalni predstavnik Rusije pri UN Vasilij Nebenzja na sednici o Avganistanu. 16.08.2021, Sputnik Srbija\nRusija poziva sve strane u Avganistanu da se uzdrže od borbenih dejstava."Svi smo dobili zabrinjavajuće vesti o eskalaciji nasilja i žrtvama. Međutim, primetili smo da su veliki avganistanski gradovi bili predati bez posebnog otpora", rekao je on.Diplomata je naglasio da je ovako brza promena situacije na terenu bila neočekivana za sve. Kako je naveo Nebenzja, Moskvu nastavlja da brine teroristička pretnja iz Avganistana. Pod maskom izbeglica, u Centralnu Aziju mogu da prodru teroristi.Po njegovim rečima, Iran bi mogao da odigra važnu ulogu u rešavanju krize u Avganistanu.Stalni predstavnik Kine pri UN Geng Šuang izrazio je nadu da će Taliban pošteno ispuniti svoja obećanja i u potpunosti prekinuti saradnju sa terorističkim organizacijama.\nKako iznenađeni? Svi su znali da će Kabul biti oslobođen. Obratite pažnju na konferenciju za štampu sa Bidenom. Svi sem njega su to znali.\nNe ostaje drugo rešenje sem da sve države budno čuvaju svoje granice. Pri tom treba da potpuno zatvore granice prema Avganistanu. Šta će oni raditi u Avganistanu to je sada njihova unutrađnja stvar i niko više nije naivan da posle zla koje je ostavila Amerika ide da se meša u unutrašnje odnose u Avganistanu.\n17:19 16.08.2021 (Osveženo: 01:16 26.08.2021)\n© Sputnik / Alekseй Agarыšev / Uđi u foto-galerijuAmbasador Ukrajine pri UN: Ukinuti Rusiji pravo veta u SB\nRusija pažljivo prati munjevitu promenu situacije u Avganistanu, saopštio je stalni predstavnik Rusije pri UN Vasilij Nebenzja na sednici o Avganistanu.\nRusija poziva sve strane u Avganistanu da se uzdrže od borbenih dejstava.\n"Svi smo dobili zabrinjavajuće vesti o eskalaciji nasilja i žrtvama. Međutim, primetili smo da su veliki avganistanski gradovi bili predati bez posebnog otpora", rekao je on.\nDiplomata je naglasio da je ovako brza promena situacije na terenu bila neočekivana za sve.\nKako je naveo Nebenzja, Moskvu nastavlja da brine teroristička pretnja iz Avganistana. Pod maskom izbeglica, u Centralnu Aziju mogu da prodru teroristi.\nPo njegovim rečima, Iran bi mogao da odigra važnu ulogu u rešavanju krize u Avganistanu.\nStalni predstavnik Kine pri UN Geng Šuang izrazio je nadu da će Taliban pošteno ispuniti svoja obećanja i u potpunosti prekinuti saradnju sa terorističkim organizacijama.\nTurska odbila da preuzme kontrolu nad aerodromom u Kabulu, Talibani zavode red u Avganistanu\n16 Avgust, 22:42\n16 Avgust, 19:09\n16 Avgust, 19:13


Kako javlja dopisnica Radija Slobodna Evropa, migranti u migrantskom centru Miral kod Velike Kladuše nesmetano ulaze i izlaze iz centra. Nema niti jednog policajca ispred migrantskog centra.\nIz razgovora sa predstavnikom Međunarodne organizacije za migracije (IOM), kažu da je petak običajan dan, te da nisu dobili nijednu novu uputu vezanu za izmiještanje ili ograničavanje kretanja migranata.\nPotvrđeno nam je da je u ovom centru smješteno oko 600 migranata.\nU blizini centra nalazi se desetak migranata koji nemaju smještaj.\nPodsjetimo, danas ističe i rok do konačne odluke o sudbini dva prihvatna centra u Unsko-sanskom kantonu - Bire u Bihaću i Mirala u Velikoj Kladuši, u kojima je smješteno oko 2.000 izbjeglica i migranata.\nUvođenje policijskog sata za migrante na području Unsko-sanskog kantona su prije dva dana najavili ministar unutrašnjih poslova Unsko-sanskog kantona Nermin Kljajić i ministrica zdravstva Nermina Ćemalović, nakon posljednjeg sastanka Operativne grupe za rješavanje migrantske krize koji je održan prije dva dana.\nKako su tada izjavili, to će značiti drastičnije mjere ograničavanja kretanja migranata iz prihvatnih centara Bira u Bihaću i Miral u Velikoj Kladuši, uključujući djecu bez pratnje.\nNjima će biti zabranjen ulazak i izlazak iz dva navedena prihvatna centra.\nIspred migrantskog centra Bira u Bihaću, 15. novembar\nPored toga što danas ističe i rok do konačne odluke o sudbini dva prihvatna centra u Unsko-sanskom kantonu - Bire u Bihaću i Mirala u Velikoj Kladuši, još nije poznato šta će biti sa blizu 1.000 osoba, koliko ih trenutno boravi u kampu Vučjak nadomak Bihaća, čije je zatvaranje nedavno zatražio i šef Delegacije Evropske unije u BiH Johann Sattler tokom posjete Bihaću, 5. novembra.\nU saopštenju za javnost podsjećaju da je Operativna grupa za koordiniranje aktivnosti i nadzora nad migracijskom situacijom na području USK 13. novembra donijela zaključke o uvođenju blokade dva prihvatna centra - Bira u Bihaću i Miral u Velikoj Kladuši.\n"UN u BiH u potpunosti prepoznaje nesrazmjerni teret koji imaju vlasti USK i lokalne zajednice pogođene velikim brojem migranata i azilanata bez odgovarajućih sredstava ili rješenja", navodi se u saopćenju, uz napomenu da su dva spomenuta centra uspostavljena u koordinaciji s Ministarstvom sigurnosti BiH i da ih je Vijeće ministara BiH prepoznalo kao službene privremene prihvatne centre i da, do daljnjeg, ta odluka ostaje na snazi”, navodi se u saopštenju.


Nadia Smailbegović ponos Pazara - iBalkan.net\nDanas je u prostorijama gradske uprave Novog Pazara u posjeti gradonačelniku Nihadu Biševcu , bila mlada Nadia Smailbegović. Povod posjeti je bio uspeh Samaibegovićke koja je sa ženskom reprezentacijom Srbije, igračice rođene 2000. godine i mlađe, uspela je da osvoji 13. mesto na Evropskom prvenstvu koje se održava Udinama (Italija) izbori opstanak u elitnoj “A” diziji. Izabranice selektora Milana Dabovića u odlučujućem meču na šampionatu odigrale su veoma dobro i savladale selekciju Portugalije.\nSamo finale ovog prvenstva u trećoj deonice odlučujućeg meča na šampionatu obeležila je Nadia Smailbegović koja je sa nekoliko uspešnih akcija doprinela da Srbija na isteku 30. minuta dođe do značajne prednosti i tako reprezentacija Srbije izbori opstanak u elitnoj “A” diziji.\nPored ovog uspeha, Nadija je ove nedelje zajedno sa svojim saigračicama iz ŽKK Pazar osvojil Kup Vladislava Demšara za kadetkinje u Novom Sadu. Posebno moramo naglasiti da su košarkašice Pazara u finalu pobedile ekipu ŽKK Partizan iz Beograda.\nNadja Smaibegović, ima 15 godina, visoka je 177 centimetara i igra na poziciji beka i članica je ŽKK Pazar. Ona je po uzrastu još uvek pionirka, ali je već trenirala sa starijim članicama državnog tima.\nIzmedju ostalog Smailbegović je prva žena uopšte iz Novog Pazara, koja je zaigrala za bilo koju reprezentaciju Srbije .\n“Zadovoljstvo je imati ovakvog talenta i košarkašku reprezentativku, prvi put u istoriji grada. Ovde postoje dva ženska kluba, tu je atletska olimpijka Amela Terzić i sada košakašica Nadia Smailbegović, verujemo da će njihovim stopama krenuti mnoge devojčice”, rekao je gradonaćelnik Biševac.\nOn je dodao da je sa redstavnicima Ženskog košarkaškog kluba Pazar i direktorom gradskog Sportskog saveza Emirom Mehmedovićem razgovarao o daljoj perspektivi ovog sporta.\n“Planiramo osnivanje školske lige. Želimo da omasovimo ženski sport i košarku učinimo dostupnom za što više devojčica”, pojasnio je gradonaćelnik Biševac.\nMlada košarkašica Pazara Nadia Smailbegović rekla je da joj je mnogo znači poziv na završne pripreme kadetske selekcije Srbije, za šampionat Evrope u Italiji.\n“”Zadovoljstvo je podeliti utiske s tog takmičenja. Srećna sam što sam ovde i nadam se da ću nastaviti u istom ritmu, odnosno da ću biti još bolja”. Provela sam sedam dana na pripremama reprezentacije. Od vrsnih stručnjaka i starijih saigračica može mnogo da se nauči”, kazala je Smailbegović.\nOvo je veliki uspeh za Nadiu, ogromno priznanje za Ženski Košarkaški klub Pazar a u isto vreme dokaz da su jedan od najboljih klubova u regionu.\nTakodje, ovo je veliki uspeh i za grad Novi Pazar, Nadia je prva igračica iz Novog Pazara koja se nalazi na spisku reprezentacije Srbije!!!\nNadia Smailbegović Novi Pazar reprezentativka Srbije Smilbegović ŽKK Pazar\nMasakr, Tuzlanska Kapija tužne 21. godine


Finansijski rezultati kompanije LG Electronics za 2019. godinu\nFeb 5, 2020 LG Srbija\nKompanija LG Electronics (LG) ostvarila je rekordni prihod od 62,3 biliona vona (53 milijarde američkih dolara) u 2019. godini, reflektujući veliku potražnju za premijum kućnim aparatima poput LG SIGNATURE. Zabeležen je visoki profit od 2,44 biliona vona (2,07 milijardi dolara), iako je za 10 procenata niži nego u 2018. usled povećanog obima investicija u marketing i napredne tehnologije.\nPrihodi za četvrti kvartal 2019. godine iznose 16,06 biliona vona (13,65 milijardi dolara) i veći su za 1.8 procenata nego za isti period 2018. i 2.3 procenta u odnosu na prethodni kvartal, dok je kvartalni operativni prihod od 101.8 milijardi vona (86,5 miliona dolara) za 34.5 procenata veći nego u poslednjem kvartalu 2018. godine.\nKompanija LG Home Appliance & Air Solution zabeležila je snažnu godinu, prijavivši rekordan prihod od 21,52 biliona vona (18,29 milijardi dolara), što je povećanje od 11 procenata u odnosu na prošlu godinu, i operativni profit od dva biliona vona (1.7 milijardi dolara), najvećeg u istoriji. Kvartalna prodaja od 4.62 biliona vona (3.92 milijardi dolara) – što je najveća prodaja u četvrtom kvartalu u istoriji kompanije – je usled povećane potražnje u zdravstvenom sektoru za Severnu Ameriku i Evropu, za sedam procenata veća u poređenju sa istim periodom prošle godine. Operativni profit od 122.2 milijarde vona (103.86 miliona dolara) povećan je za 8.5 procenata u odnosu na isti period 2018.\nKompanija LG Home Entertainment ostvarila je prihod od 16,15 biliona vona (13,73 milijardi dolara), što predstavlja neznatnu promenu u odnosu na 2018, dok je operativni prihod od 980 milijardi vona (833 miliona dolara) smanjen u odnosu na prošlu godinu. Prodaja u četvrtom kvartalu 2019. od 4,59 biliona vona (3,9 milijardi dolara) ostala je nepromenjena u odnosu na isti period 2018. i za 18.7 procenata je veća nego u prethodnom kvartalu. To je rezultiralo operativnim prihodom od 110 milijardi vona (93,5 miliona dolara).\nKompanija LG Mobile Communications u 2019. godini zabeležila je prihod od 5,97 biliona vona (5,07 milijardi dolara). Prodaju u četvrtom kvartalu od 1,32 biliona vona (1,12 milijardi dolara) opala je u odnosu na prošlu godinu usled slabije prodaje smart telefona na prekookeanskim tržištima. Godišnji operativni gubitak od 1,01 biliona vona (858,34 miliona dolara) nastao je usled povećanih marketinških troškova za promovisanje vodećih uređaja. Strategija kompanije LG za 2020. godinu u ovom segmentu bazira se na predstavljanju novih 5G uređaja u srednjoj i premijum klasi i kontinuiranom sprovođenju napora koji će dovesti do smanjenja troškova.\nKompanija LG Vehicle Components ostvarila je prihod od 5,47 biliona vona (4,65 milijardi dolara) u 2019. godini, što predstavlja rast od 27 odsto u odnosu na 2018 godinu. Kvartalni prihodi od 1,36 biliona vona (1,24 milijarde dolara) su, kao rezultat slabije prodaje, za tri procenata niži u odnosu na četvrti kvartal 2018. Uprkos operativnom gubitku od 194,9 milijardi vona (165,6 miliona dolara), kompanija očekuje korist od dodatne konkurentnosti troškova i povećane profitabilnosti, imajući u vidu da će tržište elektronskih vozila, kao odgovor na jačanje evropskih propisa o zaštiti životne sredine, nastaviti sa daljom ekspanzijom i u 2020. godini.\nKompanija LG Business Solutions zabeležila je prihod od 2,67 biliona vona (2,13 milijardi dolara) u 2019. godini sa operativnim profitom od 246,8 milijardi vona (209,8 miliona dolara). U četvrtom kvartalu ostvaren je prihod od 672,8 milijardi vona (571,8 miliona dolara) i za 13 procenata je veći u odnosu na isti period 2018, dok je operativni profit od 66,4 milijardi vona (56,4 miliona dolara) ostao snažan kao rezultat velike potražnje za premijum digitalnim ekranima i solarnim modulima.


Gajić: Zašto Srbija od SAD ne traži izručenje oficira VOA - NOVA portal\nHronika Autor:Marko Radonjić15. Okt. 202015:32 > 15:44\nAdvokat i potpredsednik Narodne stranke, Vladimir Gajić, izjavio je da se oficir Vojnoobaveštajne agencije Saša Vujisić, koji je osumnjičen da je deo grupe koja je uzgajala marihuanu na "Jovanjici", nalazi u Americi i da je "u postupku dobijanja političkog azila". U izjavi za portal Nova.rs Gajić kaže da Srbija treba da se pozove na bilateralni sporazum sa SAD i traži njegovo izručenje.\nGajić je u televizijskoj emisiji rekao i da je “Jovanjica”, kao i mnogobrojni predmeti koji se vode pred Specijalnim sudom, slučaj u kojem tužilac nije samostalan i gde je mogao da optuži samo one za koje mu je “dopušteno da budu optuženi”. Tada je napomenuo i da sadašnji prvooptuženi, vlasnik “Jovanjice” Predrag Koluvija, ne bi bio ni među prvih sedam optuženih, da su oni koji stvarno stoje iza uzgajanja marihuane optuženi.\nU izjavi za portal Nova.rs, advokat Vladimir Gajić kaže da oficir ili podoficir VOA nije pobegao jer u vreme kada je napustio Srbiju, Vujisić zvanično nije bio pod istragom, i postavlja pitanje zbog čega?\nSasa Vujisic Photo: Instagram / sasha.woo\n“To je ta zaštita koja se preko kontrole nad tužilaštvom obezbeđuje onim licima koje režim štiti od postupka. Ako je tačna informacija koju imam da je ovaj oficir obaveštajne službe u Americi, a mislim da je to od ranije poznato i javnosti i da je sad pod istragom, onda Srbija može da se pozove na bilateralni sporazum sa SAD i traži njegovo izručenje”, kaže za naš portal Gajić.\nAdvokat Gajić: Suđenje za “Jovanjicu” trajaće 10 godina\nSlučaj Jovanjica: Pripadnik VOA u SAD čeka politički azil\nOdbrana Koluvije: Ko troši struju na “Jovanjici”\nAdvokat podseća da je to isti sporazum na osnovu kojeg se sprema ekstradicija srpskih državljana iz Niša koji su sada u ekstradicionom pritvoru u Beogradu.\nNa pitanje koja je uloga Vujisića u vezi sa “Jovanjicom”, Gajić kaže da ne može da odgovori na to pitanje jer ne poznaje toliko detalje predmeta.\n“Znam da je pri kraju još jedna istraga u vezi sa Jovanjicom i da će verovatno biti još neko hapšenje”, otkriva Gajić.\nKaže i da je ključna radnja na presecanju istrage u glavnom pravcu koji vodi veoma visoko, već odigrana, u prvim danima kada je uhapšen Koluvija.\n“Koluvija je običan podizvođač, sa kriminalnim dosijeom iz Nemačke, a to je “promaklo” čak i službi koja vodi računa ko se vrzma oko predsednika Republike, pa je Koluvija stiao da bude i deo državnih delegacija”, zaključuje advokat Gajić,\nGajić je ranije naveo da su informacije o “Jovanjici” došle do javnosti jer je izbio “sukob klanova unutar vladajuće stranke”.\nPodsećanja radi, Saša Vujisić, oficir Vojnoobaveštajne agencije (VOA), nalazi se u bekstvu od početka jula ove godine, kada su usledila nova hapšenja u slučaju “Jovanjica”. U akciji su uhapšeni pripadnici BIA Aleksandar Tošić i Branislav Radosavljević, koji je nekada radio u MUP-u Srbije, a po nalogu Tužilaštva za organizovani kriminal slobode su lišeni i pripadnici MUP-a Milan Kednija, Zoran Baštovanović i Radovan Bojović, koji su 17. septembra pušteni na slobodu pošto su saslušani u istrazi, dok se Vujisić nalazi u bekstvu.\nInače Vujisić je suprug glumice Jelene Jovičić koja je, kada se pojavilo ime njenog supruga, kratko rekla:\n“Ja ne znam ništa o tome šta je radio ovde, ni šta radi tamo, pogotovo što je bio u takvoj instituciji u kojoj ljudi ne govore čime se bave. Jedino saznanje koje imam jeste da je on u Americi, jer je ćerka bila sa njim u kontaktu”, istakla je Jelena Jovičić u julu mesecu ove godine\nistragaJovanjicaSaša VujisićSuđenjeTužilaštvo za organizovani kriminalVladimir GajićVOA


SREBRENIČANI SE OPROSTILI OD MAJKE ZUMRE ŠEHOMEROVIĆ – Haber.ba\nSREBRENIČANI SE OPROSTILI OD MAJKE ZUMRE ŠEHOMEROVIĆ\nGrađani Srebrenice i drugih gradova Bosne i Hercegovine, danas su se u Komarčevom mezerju oprostili od Zumre Šehomerović, dugogodišnje aktivistkinje Udruženja majke enklava “Srebrenica i Žepa”, koja je u petak nakon kraće bolesti preminula u 66 godini.\ndženaza Zehra Šehomerović - Avaz\nNakon rata nije bilo stratišta u Podrinju i šire, koje Zumra nije posjetila za života, niti je bilo suđenja zločinima u Hagu i BiH, kojim nije prisustvovala, ako ne kao svjedok, onda kao podrška istini o zločinu.\nSvi se dobro sjećaju njene ispovijesti u jednom od dokumentaraca o zločinima i genocidu u Srebrenici. Stoga su je s pravom nazivali svjedokinjom genocida, piše “Avaz“…\nDženazu-namaz predvodio je glavni srebrenički imam Damir efendija Peštalić. Posljednjem ispraćaju Zumre Šehomerović prisustvovale su članice Udruženja “Žene u crnom” iz Beograda.\nTeme:dženaza, izdvojeno, Srebrenica, Zumra Šehomerović\nSpavanje više od devet sati tokom noći, jedan je od prvi znakova Alzheimerove bolesti\nEldin Huseinbegović po drugi put postao otac: Supruga Suzana na svijet donijela djevojčicu Ajnu


U GOLUPCU ODRŽANA AKCIJA DAVANJA KRVI\n19 Jan 2019, 21:04 Golubac SatTv Ljubiša Nastasijević\nCrveni krst Golubac u saradnji sa Institutom za transfuziju krvi Srbije organizovao je u ovom gradu na Dunavu ovogodišnju prvu redovnu akciju dobrovoljnog davalštva krvi .\nOd 21-og učesnika akcije ,prikupljeno je 15 jedinica krvi i kako kažu u Crvenom krstu, nisu zadovoljni sa odzivom dobrovoljnih davaoca ove dragocene tečnosti.\n-Nismo zadovoljni sa odzivom I brojem prikupljenih jedinica krvi,malo nam I ovi zimski uslovi ne idu na ruku,ali se ipak nadam da će se u narednim akcijammmmma u toku ove godine to popraviti.Imaćemo I namenska davanja tako da ćemo ipak do kraja godine ispuniti plan,naglasila je Dina Čučkovićm, sekretar Crvenog krsta Golubac.\nŠestoro građana koji se odazvali ovoj akciji I ponudilo da daju krv vraćeni su zbog zdranstvenih problema.Iz Instituta za transfuziju krvi Sebije savetuju kako sačuvati zdravlje od virusa I respiratorne infekcije u ovim vremenskim uslovima.\n-Akcija je protekla dobro,jedan davalac je imao respiratornu infekciju a kod ostalih koji su odbijeni nisu pokazivali ovaj zdranstveni problem I oni se dobro osećaju.Apelujem na građane da izbegacaju zatvorene prostorije.oblačiti se u skladu sa vremenskim ppprilikama I koristiti što više tečnosti,toplih nnnapitaka I vitamin,kaže dr Sonja Jovanović iz Innnstituta za transfuziju krvi Srbije.\nGodišnjim planom za ovu godinu i Crvenom krstu opštine Golubac planirali su da organizuju četiri redovne I ako se ukaže potreba I nekoliko vanrednih akcija davanja krvi.


PKB - Page 2\nKako saznajemo, nastavljen je protest bivših radnika i penzionera nekadašnjeg PKB-a ispred upravne zgrade na Zrenjaninskom putu, koja sada pripada kompaniji Al Dahra.\nObjavljeno 14. maja 2020. 14. maja 2020.\nKako su najavili, bivši radnici i penzioneri PKB okupljeni u udruženju građana RIT, blokirali su jutros u 8.00 časova sve tri kapije nekadašnjeg PKB-a u Padinskoj Skeli.\nBivši radnici PKB i danas protestom blokirali centar\nObjavljeno 5. marta 2020. 6. marta 2020.\nBivši radnici PKB-a i danas su blokirali pojedine ulice u centru prestonice. Oni zahtevaju da im se isplate naknade na ime akcija koje nisu dobili zbog, kako ističu, „nezakonite promene statusa tog preduzeća“.\nBivši radnici PKB-a i danas blokirali deo centra\nObjavljeno 4. marta 2020. 4. marta 2020.\nKako je i najavljeno, danas je potez od Beograđanke do Terazija oko podneva bio je zatvoren za saobraćaj zbog novih protesta bivših radnika i penzionera PKB-a.\nPenzioneri PKB nastavljaju danas protest na Andrićevom vencu\nObjavljeno 3. marta 2020.\nKako saznajemo, iako nadležni ostaju gluvi i slepi na protest penzionera i bivših radnika PKB-a, njihovi protesti i borba se nastavljaju.\nNekadašnji radnici PKB sastali se sa predsednicom Vlade\nNekoliko desetina nekadašnjih radnika i penzionera PKB okupilo se u ponedeljak ispred Vlade kako bi pružilo podršku svojim predstavnicima, članovima udruženja „RIT“, koji su se sastali sa predsednicom Vlade Anom Brnabić i ministrom privrede Goranom Kneževićem.\nPrema obaveštenju koje smo dobili iz Vodovoda PKB Korporacije, tokom sledeća dva dana planirano je ispiranje mreže što će dovesti do nestanka vode ili smanjenog pritiska u naselju Glogonjski Rit.\nUdruženje penzionera PKB-a, koje okuplja više od hiljadu članova nezadovoljnih jer nisu dobili svoje akcije u firmi koja je prodata Arapima, najavilo je da će sutra blokirati Zrenjaninski put.\nTokom vikenda izbio požar u senari u Besnom Foku\nPožar koji je u subotu oko ponoći izbio u jednoj senari u naselju Besni Fok lokalizovan je i na sreću nije bilo povređenih osoba.\nOd kada PKB ne kosi, okolna naselja progutao korov\nMnoga naselja na levoj obali decenijama su neraskidivo bila povezana sa preeduzećem PKB, počev od toga da su dobijala vodu iz PKB Vodovoda, pa sve do održavanja zelenih površina za koja je takođe bio zadužen PKB.\nDržava odbila nagodbu sa radnicima PKB, za danas najavljen protest\nMnistarstvo privrede odbilo je da se nagodi sa radnicima i penzionerima PKB, oko naknade na ime besplatnih akcija koje nisu dobili kada je prodata ta firma, rekao je njihov advokat Saša Gemaljević.\nObjavljeno 21. maja 2019. 21. maja 2019.\nNedavno je objavljen oglas u kojem je najavljena prodaja dela mehanizacije nekadašnjeg preduzeća PKB, koje je otkupila „Al Dahra“. Ovaj oglas izazvao je burne reakcije u javnosti